title: Neuronaalinen seroidilipofuskinoosi

text: Neuronaaliset seroidilipofuskinoosit eli NCL-taudit () ovat ryhmä periytyviä neurologisia sairauksia, jotka johtuvat lipofuskiini-pigmentin kertymisestä kudoksiin. Tautiryhmä jaetaan useampaan sairauteen lähinnä oireiden alkamisiän ja etenemisnopeuden perusteella. NCL-taudit ovat osa suomalaista tautiperintöä. NCL-tautien takana on ainakin neljä eri geeniä. Suomalaisista INCL-potilaista 98 prosentilla on sama geenimutaatio, INCL, joka sijaitsee kromosomissa 1. NCL-taudit periytyvät peittyvästi.


title: Neuronaalinen seroidilipofuskinoosi

text: Varhain alkavien tautimuotojen oireisiin kuuluvat muun muassa näön heikentyminen, lihasnykäykset, kehityksen taantuminen ja ennenaikainen kuolema. Suomessa INCL on yleisin pikkulasten etenevä aivosairaus. Taudin ilmaantuvuus Suomessa on noin 1/20 000, mutta geenivirheen kantajuuden yleisyys on 1/70. Muualla NCL-taudit ovat harvinaisempia; on arvioitu, että Yhdysvalloissa 25 000 perhettä kärsii jostain tämän ryhmän taudista.


title: Neuronaalinen seroidilipofuskinoosi

text: Näkövammarekisterissä NCL-tauteja on rekisteröitynä 39 kappaletta.


title: Euroopan tiedeneuvosto

text: Euroopan tiedeneuvosto eli Euroopan tutkimusneuvosto (, "ERC") on Euroopan unionin hallinnoima tieteen rahoitusorganisaatio. ERC on osa EU:n tutkimuksen 7. puiteohjelmaa (2007–2013). Se on unionin tärkein eurooppalaisen tutkimus- ja kehitystoiminnan rahoitus- ja ohjausväline.


title: Euroopan tiedeneuvosto

text: ERC:n tieteellisen neuvoston 22 perustajajäsentä (Suomesta Leena Peltonen-Palotie) julkistettiin 18. heinäkuuta 2005. Tieteellinen neuvosto on itsenäinen, tutkijoista koostuva elin, joka vastaa ERC:n strategiasta ja laadunvalvonnasta. Euroopan tiedeneuvosto aloitti toimintansa 27. helmikuuta 2007, ja sille annettiin vuoteen 2013 asti käytettäväksi 7,5 miljardin euron budjetti, joka käytetään kokonaisuudessaan perustutkimukseen.


title: Euroopan tiedeneuvosto

text: Tiedeneuvosto pyrkii vahvistamaan eurooppalaista tutkimusta rahoittamalla parhaita tutkijoita ja tutkimusprojekteja pitkäaikaisilla ja huomattavilla rahoituksilla.


title: Euroopan tiedeneuvosto

text: Euroopan tiedeneuvoston puheenjohtajana on maaliskuusta 2010 toiminut itävaltalainen Helga Nowotky.


title: Étoile Sportive du Sahel

text: Étoile Sportive du Sahel () tunnetaan myös nimillä ES Sahel, Étoile du Sahel ja Étoile Sahel on tunisialainen urheiluseura. Se tunnetaan ennen kaikkea jalkapalloseurana, mutta sillä on myös joukkueita käsipallossa, lentopallossa, koripallossa ja judossa. Étoile Sahel on voittanut kolmanneksi eniten Tunisian liigan mestaruuksia jalkapallossa. Seura perustettiin 11. toukokuuta vuonna 1925 ja sen kotistadion on Stade Olympique de Sousse, joka sijaitsee Soussessa.


title: Étoile Sportive du Sahel

text:
ES Sahel on kolmanneksi menestynein seura Afrikassa ja neljästoista maailmassa kansainvälisillä kentillä FIFA:n virallisissa kilpailuissa. Afrikan Mestarien liiga
Afrikan Confederation Cup
CAF Super Cup
Afrikan Cup-voittajien cup
CAF Cup
Maghreb cup voittajien-cup
Maghreb mestarien cup
Seurajoukkueiden maailmanmestaruuskilpailut


title: Étoile Sportive du Sahel

text: Pelaajat jotka ovat voittaneet Tunisian liigan maalikuninkuuden.1970-luku


Étoile Sportive du Sahel


title: North Tyneside

text: North Tyneside on osa Newcastle upon Tynen taajama-aluetta, mutta hallinnollisesti itsenäinen kunta. Siihen kuuluu kolme suurempaa keskusta: Wallsend, Whitley Bay ja North Shields, sekä yksitoista pienempää paikkaa: Annitsford, Backworth, Benton, Cullercoats, Forest Hall, Killingworth, Monkseaton, New York, Seaton Burn, Shiremoor ja Tynemouth.


title: North Tyneside

text: North Tyneside sijaitsee Tyne-joen pohjoisrannalla varsinaisen Newcastlen itäpuolella. Lännessä se rajoittuu mereen, pohjoisessa Northumberlandiin. Se on rakennettu hiilikaivosalueella, ja siellä on perinteisesti ollut raskasta teollisuutta. Rakennemuutoksen myötä aluetta riivaa keskimääräistä pahempi työttömyys.


title: North Tyneside

text: North Tynesidessä on 14 Tyne and Wearin metron asemaa.


title: North Tyneside

text:
Kunnan kolme merkittävää nähtävyyttä ovat
Lisäksi rantapaikat, kuten Whitley Bay, ovat olleet englantilaisten suosimia lomakohteita ennen ulkomaanmatkailun yleistymistä.


title: North Tyneside

text: Whitley Bay on 35 000 asukkaan alue Pohjanmeren rannalla. Kaupungin pitkä hiekkaranta kaartuu St Maryn majakkasaarelta Cullercoatsin lahdelle. Se oli aikoinaan Koillis-Englannin ja Skotlannin asukkaiden suosima lomakohde 1980-luvulle asti. Nykyisin polttariporukat ovat tyypillisiä Whitley Bayn matkailijoita. Kuuluisa huvipuisto "Spanish City" on remontissa; sen sijaan kiertävä tivoli asettuu alueelle koulujen loma-aikoina. Jäähalli oli alueen paras konserttipaikka ennen Metro Radio Arenan valmistumista.


title: North Tyneside

text: North Shields sijaitsee jokisuun pohjoispuolella; Tynemouthin pikkupaikka on vielä siitä merelle päin. North Shieldsin suuria työllistäjiä olivat aikoinaan hiilikaivokset, kalastus ja telakat. Niiden tilalle ovat tulleet yrityspuistot ja teollisuuslaitokset, joissa toimii mm Atmelin elektroniikkatehdas ja Orangen puhelinpalvelu. Ohukaisen ja Paksukaisen Stan Laurel oli kotoisin North Shieldistä, ja hänelle on pystytetty alueelle patsas.


title: North Tyneside

text: Wallsend, muurinpää, on alue Newcastlen ja North Tynesiden rajoilla, lähellä jokivartta. Sitä palvelee kolme metroasemaa: Wallsend, Hadrian road ja Howdon. Segedunumin roomalainen linnoitus sijaitsi Wallsendissä. Alueen varhainen teollisuus perustui hiilikaivoksiin ja joen läheisyyteen. Wallsendissä oli seitsemän hiilikaivosta, joita louhittiin 1778–1935. Telakoilta valmistui sotalaivoja, jäänsärkijöitä ja nopeita Atlantin ylittäjiä kuten RMS Mauretania – aikoinaan maailman suurin ja nopein laiva.


title: Bodben luostari

text: Bodben Pyhän Yrjön luostari () on ortodoksinen luostarikompleksi ja Bodben piispojen istuin kaksi kilometriä Sighnaghin kaupungista Kakhetin alueella Georgiassa. Luostari rakennettiin alun perin 800-luvulla, mutta sitä on myöhemmin muunneltu huomattavasti, erityisesti 1600-luvulla. Bodbe toimii nykyään nunnaluostarina, ja se on yksi Georgian tärkeimmistä pyhiinvaelluskohteista, sillä se liitetään Pyhään Ninoon, joka käännytti georgialaiset kristinuskoon 300-luvulla ja jonka pyhäinjäännöksiä säilytetään Bodbessa.


title: Bodben luostari

text: Bodben luostari sijaitsee korkeiden sypressipuiden keskellä jyrkällä kukkulanrinteellä, jolta avautuvat näkymät Alazani-joen laaksoon ja Suurelle Kaukasukselle.


title: Bodben luostari

text: Nykyinen kirkko, joka on kolmilaivainen basilika ja jossa on kolme ulkonevaa apsista, rakennettiin alun perin 800- ja 1000-lukujen välillä. Sitä on muutettu sen jälkeen huomattavasti. Sekä ulko- että sisämuurit on rapattu, ja niissä on jälkiä 1600- ja 1800-luvuilla tehdyistä restaurointitöistä. Se koostuu pienestä hallikirkosta, jossa on Pyhän Ninon haudan päälle rakennettu apsis ja joka on liitetty suurempaan, käytävälliseen basilikaan. Vapaana seisova, kolmikerroksinen kellotorni rakennettiin vuosina 1862–1885. Osa basilikaa ympäröivästä 1600-luvun muurista tuhottiin ja aiempi alkuperäinen muuri restauroitiin vuonna 2003.


title: Bodben luostari

text: Noin kolmen kilometrin päähän luostarista rakennettiin 1990-luvulla pieni Pyhän Zabulonin ja Pyhän Sosanan kappeli Pyhän Ninon lähtelle, joka syntyi paikallisen legendan mukaan Ninon rukouksien kautta ja jolla uskotaan olevan parantavia voimia.


title: Bodben luostari

text: Georgialaisen perinteen mukaan Pyhä Nino vetäytyi Bodben rotkoon Kakhetissa, jossa hän kuoli noin 338–340, todistettuaan georgialaisten kääntymistä kristinuskoon. Kuningas Mirian III:n käskystä (hallitsi 284–361) rakennettiin pieni luostari Ninon hautapaikalle. Luostari sai osakseen erityistä arvostusta myöhäiskeskiajalla. Sitä suosivat etenkin Kakhetin kuninkaat, jotka tekivät luostarista kruunajaispaikkansa. Šaahi Abbas I:n joukot tuhosivat luostaria vuonna 1615, ja kuningas Teimuraz I (hallitsi 1605–1648) korjautti sen. Luostarielämän elpyessä Bodbeen avattiin teologinen koulu. Luosarissa toimi myös yksi suurimmista uskonnollisten kirjojen varastoista Georgiassa, ja siellä asui useita uskonnollisia kirjailijoita ja kirjureita.


title: Bodben luostari

text: Sen jälkeen kun Georgia liitettiin Venäjän keisarikuntaan vuonna 1801 Bodben luostari jatkoi kukoistustaan metropoliitta Johannes Maqašvilin johdossa ja se nautti tsaari Aleksanteri I:n suojelusta. Vuonna 1823 luostaria korjattiin ja se koristeltiin seinämaalauksilla. Kun Johannes kuoli vuonna 1837, Georgiassa vuodesta 1810 toiminut venäläinen ortodoksinen eksarkaatti lakkautti luostarin ja teki siitä seurakuntakirkon. Seuraavina vuosikymmeninä luostari ajautui huonoon kuntoon, mutta 1860-luvulla arkkimandriitta Makari (Batatašvili) alkoi jälleen restauroida sitä ja perusti laulukoulun. Mihail Sabinin uudisti kappelin, jossa säilytetään Pyhän Ninon jäänteitä, 1880-luvulla. Vuonna 1889 Bodbessa vieraili tsaari Aleksanteri III, joka avasi Bodbeen nunnaluostarin. Henkiin herätetyssä luostarissa pidettiin myös koulua, jossa opetettiin ompelua ja maalaamista.


title: Bodben luostari

text: Vuonna 1924 neuvostohallinto sulki luostarin ja muutti sen sairaalaksi. Neuvostoliiton hajoamisen jälkeen vuonna 1991 Bodbe aloitti uudelleen toimintansa luostarina. Restaurointitöitä tehtiin vuosina 1990–2000, ja niitä jatkettiin vuonna 2003.


title: South Tyneside

text: South Tyneside on osa Newcastle upon Tynen taajama-aluetta, mutta hallinnollisesti itsenäinen kunta. Vuonna 2011 South Tynesidessä oli 148 065 asukasta.


title: South Tyneside

text: South Tyneside sijaitsee Tyne-joen etelärannalla varsinaisen Newcastlen ja Gatesheadin itäpuolella. Idässä se rajoittuu mereen, pohjoisessa North Tynesideen, etelässä Sunderlandiin. Hallinnollinen keskus on South Shields, joka sijaitseen vanhan Arbeian roomalaislinnoituksen paikalla.


title: Leena Peltonen

text: Leena Peltonen voi viitata seuraaviin henkilöihin:


title: Theodore Roszak

text: Theodore Roszak (15. marraskuuta 1933 – 5. heinäkuuta 2011) oli yhdysvaltalainen kirjailija, toimittaja ja kulttuurihistorioitsija. Hänen katsotaan kehittäneen käsitteen vastakulttuuri (). Hänellä oli professuuri Kalifornian valtionyliopistossa, ja hänen artikkeleitaan on julkaistu muun muassa "The New York Timesissa". Hän kirjoitti 18 kirjaa ja oli kahdesti ehdolla National Book Awardin saajaksi. Roszakin romaaneista on suomennettu "Flicker" (1991) sekä "Paholainen ja herra Silverman" (2003).


title: Theodore Roszak

text: "Flicker" voitti parhaalle suomennetulle science fiction -kirjalle myönnettävän Tähtivaeltaja-palkinnon vuonna 1997.


title: Cus D’Amato

text: Constantine ”Cus” D’Amato (17. tammikuuta 1908 Bronx, New York – 4. marraskuuta 1985) oli yhdysvaltalainen nyrkkeilymanageri ja -valmentaja, jonka suojatteihin kuului monia maailmanmestareita, kuten Floyd Patterson, José Torres ja Mike Tyson. Monet menestyneet nyrkkeilyvalmentajat, kuten Teddy Atlas, Kevin Rooney ja Joey Fariello olivat myös D’Amaton ohjauksessa.


title: Cus D’Amato

text: Menestyksekkäiden suojattiensa lisäksi D’Amato muistetaan halustaan vastustaa nyrkkeilijöitä riistäviä promoottoreita, kuten James D. Norrisia. Hän ei ikinä ottanut ottelijansa palkkioista merkittäviä osuuksia, harvoin jopa niinkään paljon, että olisi saanut omat kustannuksensa peitettyä.


title: Cus D’Amato

text: D'Amato avasi 22-vuotiaana Jack Barrowin kanssa Empire Sporting Clubin Gramercy Gymille. Hän asui vuosia salilla ja etsi koko ajan mestariksi sopivaa. Monta kertaa hän oli vähällä onnistua, mutta menetti nyrkkeilijänsä aina muille managereille, joilla oli paremmat yhteydet. Yksi D’Amaton löytämistä nyrkkeilijöistä oli Rocky Graziano, josta kuitenkin tuli maailmanmestari toisten managerien ohjauksessa.


title: Cus D’Amato

text: Nuori Floyd Patterson tapasi D’Amaton tämän salilla, ja voitettuaan kultamitalin vuonna 1952 Helsingin olympialaisista keskisarjasta, hän teki D’Amaton kanssa ammattilaissopimuksen. Patterson oli D’Amaton suojatti aina Pattersonin ja Sonny Listonin mestaruusotteluun saakka. D’Amato ei halunnut nyrkkeilijänsä ottelevan voimakkaista iskuistaan tunnettua Listonia vastaan ja sanoutui irti tämän managerin tehtävistä pian.


title: Cus D’Amato

text: D’Amatolla oli silmää lahjakkuudelle, ja häntä luonnehdittiin legendaksi jo eläessään. Tysonin löytäessään hän oli jo vetäytymässä eläkkeelle, mutta päätti jatkaa nähtyään Tysonissa tulevan mestarin. Hän valmensi ja ohjasi Tysonia kuolemaansa asti.


title: Nummi-Halinen

text: Nummi-Halinen () on Turun kaupungin 5. suuralue. Se sijaitsee Turun keskustasta Hämeenlinnaan vievän valtatien molemmilla puolilla. Suuralueeseen kuuluu kahdeksan kaupunginosaa.


title: Nummi-Halinen

text: Suuralueella asui 21 204 ihmistä vuonna 2014 ja siinä vuonna väestönkasvu oli 1,42 %. Asukkaista 83,01 % puhuu suomea äidinkielenään ja vajaa 5,42 % ruotsia. Muita kieliä puhuu 11,57 % suuralueen väestöstä.Nummen kaupunginosaan kuuluva Vatselan puutaloalue Helsingin moottoritien länsipuolella kuuluu Keskustan suuralueeseen.


title: Kuhle Wampe

text: Kuhle Wampe (koko nimi on "Kuhle Wampe oder Wem gehört die Welt") on saksalainen elokuva vuodelta 1932. Sen aiheena on työttömyys ja vasemmistopolitiikka Weimarin tasavallassa.


title: ...And the Machines Will Never Wake Us

text: ...And The Machines Will Never Wake Us on Major Labelin vuonna 2007 julkaistu debyyttialbumi. Arto Tuunelan johtaman yhtyeen seuraava albumi julkaistiin alkuvuonna 2009.


title: Sanger-instituutti

text: Sanger-instituutti (, ent. "Sanger Centre") on genomiikan tutkimuslaitos, joka sijaitsee Wellcome Trust Genome -kampuksella Cambridgeshiren Hinxtonin kylässä. Laitos on nimetty kaksinkertaisen Nobelin kemianpalkinnon voittajan Frederick Sangerin mukaan. Instituuttia rahoittava The Wellcome Trust on suurin tutkimusta rahoittava säätiö Englannissa ja Bill ja Melinda Gatesin säätiön jälkeen suurin lääketieteen tutkimusta rahoittava säätiö maailmassa.


title: Sanger-instituutti

text: Sanger-instituutin perustivat Wellcome Trust ja Britannian Medical Research Council vuonna 1993. Tehtäväksi instituutille annettiin genomitiedon kasvattaminen, keskittyen erityisesti ihmisgenomin sekvensointiin ja tulkintaan. Tästä informaatiosta tulisi pohja tulevaisuuden ihmisbiologian ja -sairausten tutkimukselle.


title: Sanger-instituutti

text: Sanger-instituutissa toimivat tohtorikoulutettavat kuuluvat Cambridgen yliopistoon.


title: Sanger-instituutti

text: Leena Palotie johti syyskuusta 2007 Sanger-instituutin ihmisgenetiikan tutkimusohjelmaa.


title: Punatakki

text: Punatakki (eng. Redcoat tai Red Coat) on 1700–1800-lukujen brittiläisistä jalkaväensotilaista yleisesti käytetty nimitys. Vaikka eri aselajit kuten tykistö ja ratsuväki saattoivat käyttää muunvärisiä univormuja, oli punainen käytössä suurimmalla osalla jalkaväenrykmenteistä. Punainen brittisotilaan univormu tehtiin perinteisesti villasta ja pellavasta.


title: Noise

text: Noise on elektronisen musiikin alalaji, jonka juuret ovat konkreettisessa musiikissa ja industrialissa. Kappaleet ovat tyypillisesti erilaisista häiriö- ja kiertoäänistä koottuja kovaäänisiä kollaaseja, joissa selvillä taajuuksilla soivat sävelet ja niiden muodostamat melodiat ovat hyvin vähäisessä osassa tai puuttuvat kokonaan.


title: Noise

text: Noisen alalajeja ovat muun muassa erityisen aggressiivinen ja kaoottinen harsh noise sekä rytmiikkaa ja rumpusampleja sisältävä power noise eli rhythmic noise. Japanilaisten artistien (esimerkiksi Merzbow, Masonna ja The Gerogerigegege) omintakeisesta tyylistä käytetään termiä japanoise. Instrumentaalisessa musiikissa noisea muistuttavia tyylisuuntia ovat kitaravetoiset grindcore, drone doom ja noise rock, joita joskus nimitetään myös noiseksi.


title: Noise

text: Noisen ja industrialin juuret ovat 1900-luvun alussa, jolloin eurooppalaiset taiteilijat tekivät ensimmäisiä kokeilujaan perinteisen tonaalisen musiikin rajojen rikkomisessa. Vuonna 1913 futuristinen taidemaalari Luigi Russolo julisti teoksessaan "Hälyjen taide" perinteisen melodisen musiikin kaavojen olevan rajoittavia, ja että teollinen vallankumous on antanut ihmiselle kyvyn arvostaa monimutkaisempia ääniä. Hän visioi tulevaisuuden musiikin perustuvan tehtaiden ja koneiden ääniin. Samana vuonna Russolo suunnitteli ja rakensi erilaisia ääniä luovia melukoneita nimeltään "Intonarumori" ja sävelsi niille teoksen "Gran Concerto Futuristico".


title: Noise

text: Samoihin aikoihin säveltäjä Arnold Schönberg pohti kirjassaan "Harmonielehre" (1911), että musiikki voisi perustua yhtä hyvin dissonanssiin eli riitasointuihin kuin konsonanssiin ("Emanzipation der Dissonanz"). Tällaisten ajatusten inspiroimana 1920-luvulle tultaessa jo useat säveltäjät kuten Edgard Varèse ja George Antheil olivat rakentaneet mekaanisia musiikkikoneita. 1930–1940-luvulla John Cage ja Lou Harrison sävelsivät musiikkia romuraudasta rakennetuille koneille, ja 1940-luvulla Pierre Schaeffer loi termin konkreettinen musiikki, "musique concrète".


title: Noise

text: Nämä varhaiset kokeilut eivät musiikillisesti juuri muistuta nykyistä noisea tai industrialia mutta loivat silti pohjaa niiden syntymiselle.


title: Noise

text: Nykymuotoinen noise alkoi muotoutua 1970-luvulla, kun joka kotiin levinneiden äänitysvälineiden myötä syntynyt, punk-kulttuuria ja dadaa ihaileva industrial-musiikki kehittyi yhä meluisammaksi. Amerikkalainen Boyd Rice aloitti 1975 kokeilut "raa'alla äänellä" säveltämisen kanssa. Hän muun muassa yhdisti tuulettimen sähkökitaraan ja käytti sähköistä kengänkiillotinta soittimena. 1980-luvun alussa noise-nimike yleistyi ja genren japanilaiset pioneerit julkaisivat ensimmäiset levynsä vieden ilmaisua yhä aggressiivisempaan suuntaan. Japanilainen noise-musiikki ("japanoise") on yhä erityisen tunnettua.


title: Noise

text: Ääripään noise saattaa olla teemoiltaan usein tarkoituksellisen provosoivaa. Esimerkiksi Whitehousen tuotannossa toistuvia teemoja ovat seksuaalinen väkivalta, sadismi ja naisviha. Toisaalta skenen tunnetuimpiin tekijöihin kuuluva Merzbow kannattaa PETA-järjestöä ja levyillä on eläinsuojeluteemoja.


title: Noise

text: Noisea tehdään edelleen usein analogisesti kasetti- ja kelanauhureilla ja julkaistaan vinyyleillä sekä kaseteilla.


title: Kari Aartoma

text: Kari Aartoma (s. 1958) on suomalainen runoilija, kirjailija, kääntäjä ja pakinoitsija, joka asuu Turussa.


title: Kari Aartoma

text: Hänen esikoisrunokokoelmansa "Pilvet eivät pidä mistään kiinni" ilmestyi vuonna 1998 Nihil Interitin kustantamana. Kirjailija Juha Siron mukaan Aartomalla on oma, selkeästi tunnistettava ääni, jolla hän raivaa omaa reviiriään runoilijoiden rintamaan ja hänen vahvuutensa on yllättävissä sanojen ja assosiaatioiden yhdistämisessä.


title: Kari Aartoma

text: Toinen runokokoelma "Betonischubert" ilmestyi Sammakon kustantamana vuonna 2001.


title: Kari Aartoma

text: Runojen lisäksi Aartoma on kirjoittanut kuunnelmia, novelleja, pakinoita ja romaanin "Hetero", jonka kustansi Sammakko vuonna 2005. Helsingin Sanomien kriitikko Pertti Lassila luonnehti romaania eroottis-seksuaalisten kokemusten varaan rakennetuksi omaelämäkerraksi ja arveli Aartoman ottaneen oppia Charles Bukowskilta ja mahdollisesti myös Henry Milleriltä.


title: Kari Aartoma

text: Aartoma on suomentanut John Fanten romaanin "Rypäleen veljeskunta" sekä Dan Fanten romaaneja, lyhytproosaa ja runoja.


title: Kari Aartoma

text: Aartoma on runoperformanssiryhmän Hellät elätit jäsen.


title: Sveitsin valaliitto

text: Sveitsin valaliitto voi tarkoittaa seuraavia asioita:


title: Robert Wood Johnson Medical School

text: Robert Wood Johnson Medical School (lyh. RWJMS) on yksi niistä kahdeksasta oppilaitoksesta, joista muodostuu University of Medicine and Dentistry of New Jersey (UMDNJ; New Jerseyn lääketieteen ja hammaslääketieteen yliopisto).


title: Robert Wood Johnson Medical School

text: RWJMS toimii kolmella kampuksella New Jerseyssä: Piscatawayssa, New Brunswickissa ja Camdenissa. Lääketieteessä on 21 perustutkimus- ja kliinistä osastoa runsaasti kliinisiä ohjelmia ja päivystyspaikkoja seudulla. Oppilaitoksen uusia osastoja ovat ensihoidon ja päivystyslääketiede, silmätaudit, sädehoito ja ortopedia.


title: Radeon 9000 -sarja

text: Radeon R300 (koodinimi "Khan") oli ATI:n Radeon-sarjan kolmannen sukupolven siru. Näytönohjainpiiri julkistettiin elokuussa 2002 ja se tukee DX9- ja OpenGL 2.0 -rajapintoja. Ensimmäinen siruun perustuva näytönohjain oli elokuussa 2002 julkaistu Radeon 9700 pro. Muut samaan siruun perustuvat kortit ovat Radeon 9500, 9550, 9600, 9800, X300, X550 ja X600.


title: Radeon 9000 -sarja

text: ATIn edellisten sukupolven piirit, R100 ja R200 olivat ominaisuuksissa hiukan Nvidian kilpailevia piirejä parempia, sekä halvempia valmistaa, mutta hävinneet suorituskyvyssä. Nvidian strategia keskittyä enemmän suorituskykyyn eikä ominaisuuksiin, tyytyen riittäviin ominaisuuksiin ja välillä suuriinkin valmistuskustannuksiin oli toiminut paremmin. ATI oli myös ostanut pienen mutta taitavia insinöörejä sisältävän ArtX-yhtiön, josta se sai lisää osaavia ja kunnianhimoisia insinöörejä. R300:nn myötä ATI päättikin keskittyä enemmän suorituskykyyn, kustannuksista tinkimättä ja keskittyen ominaisuuksissa nimenomaan niihin mitä DX9 tukee, eikä tuoda uusia omia huonosti tuettuja ominaisuuksia.


title: Radeon 9000 -sarja

text: Piirillä oli 8 pikseliliukuhihnaa, joista jokaisella on pikselivarjostinsuoritin sekä tekstuurinhakuyksikkö. Pikselivarjostinyksiköt olivat DirectX9:n määritys 2.0:n mukainen ja laskivat kaiken liukuluvuilla, ja tekstuurinhakuyksiköt kykenivät 4n alinäytteen sijasta lataamaan 8 alinäytettä kellojaksossa, mikä mahdollisti trilineaarisesti suodatettujen tekstuurin lataamisen kellojaksossa; useimmilta aiemmilta piireiltä tähän oli mennyt kaksi kellojaksoa. Myös anisotrooppinen suodatus oli tämän ansiosta melko nopea.


title: Radeon 9000 -sarja

text: Piirillä oli neljä 64-bittistä muistiväylää eli kokonaisleveys oli 256 bittiä, mikä mahdollisti kuvapuskurin käytön kilpailijoita nopeammin. 256-bittinen väylä oli ollut myös Matrox Parheliassa, mutta siinä se oli ollut yhdessä osassa minkä takia siitä ei oltu saatu täyttä hyötyä irti.


title: Radeon 9000 -sarja

text: Piiri tuki myös moninäytteistys-reunanpehmennystä ja lisäsi sen yhteyteen väripuskurin pakkaamisen mikä teki reunanpehmennyksestä aikalaisiinsa verrattuna hyvin nopeaa.


title: Radeon 9000 -sarja

text: Radeon 9700 -näytönohjain oli markkinoille tullessaan tehokkaampi kuin muut saman ajan kilpailevat tuotteet. Uusilla peleillä ja vaativilla grafiikka-asetuksilla se voitti Nvidian näytönohjaimet suorituskyvyssä n. 40–100% suorituskykyeroilla.


title: Radeon 9000 -sarja

text: Radeon 9800 XT julkaistiin 30.9.2003. Näytönohjain on pitkälti sama kuin RV350-ytimeen perustuva Radeon 9800 pro. 9800 XT:n koodinimi on RV360. XT näytönohjaimen grafiikkapiiri on 32 MHz korkeammalla kellotaajuudella kuin 9800 pro -näytönohjaimen. Näytönohjain tuotettiin 0,15 mikronin prosessilla. Muistiväylän leveys on 235 bittiä ja 375 MHz:n kellotaajuudella toimivilla DDR-muisteilla sen kaistanleveys kasvoi 1,6 gigabittiä sekuntia kohden 128 MB:n muistimäärällä varustetuissa malleissa. 256 megabitin muistimäärällä varustetuissa malleissa kaistanleveys kasvoi gigatavulla sekuntia kohden. Radeon 9800 XT tarvitsee lisävirtaliittimen jota ilman tietokone ei lähde käyntiin.


title: Radeon 9000 -sarja

text: Radeon 9600 pohjautuu RV350-koodinimelliseen piiriin. Grafiikkapiiri oli ensimmäinen jossa ATI käytti 0,13 µm valmistustekniikkaa. Radeon 9600 näytönohjaimen grafiikkapiiri toimii 400 MHz kellotaajuudella ja muistit 600 MHz tehollisella kellotaajuudella. 9600 näytönohjaimen muistiväylä on 128-bittinen jolloin muistiväylä kykenee siirtämään dataa on 9,6 gigatavua sekuntia kohti. 9600 sarjan näytönohjaimissa on neljä renderöintiliukuhihnaa. Jokaista renderöintiliukuhihnaa kohti on yksi teksturointiyksikkö. Transistoreita näytönohjaimessa on 75 miljoonaa.


title: Radeon 9000 -sarja

text: Radeon 9600 pro näytönohjain julkaistiin vuoden 2003 maaliskuussa. Näytönohjaimella oli aluksi toimitusvaikeuksia. Radeon 9600 Pro saa kaiken tarvitsemansa virran AGP väylän kautta. 9600 pro näytönohjaimessa muistit toimivat 100 MHz korkeammalla tehollisella kellotaajuudella kuin 9600 mallissa.


title: Radeon 9000 -sarja

text: Viisi viikkoa myöhemmin ATI julkaisi 9500- ja 9500 PRO -näytönohjaimet. Radeon 9500 pro:ssa on 128-bittinen muistiväylä, joka muodostuu kahdesta 64-bittisestä väylästä. 9500 PRO -näytönohjaimessa on kahdeksan renderöintiliukuhihnaa. 9500-näytönohjaimessa renderöintiliukuhihnoja on käytössä neljä.


title: Nina Ricci

text: Nina Ricci (alk. Maria Nielli, 14. tammikuuta 1883 Torino, Italia – 30. marraskuuta 1970) oli italialaissyntyinen ranskalainen muotisuunnittelija.


title: Nina Ricci

text: Ricci muutti viisivuotiaana perheensä kanssa Firenzeen ja sieltä vuonna 12-vuotiaana 1895 Ranskaan. 13-vuotiaana hän meni harjoittelijaksi ompelijalle. Koko nuoruutensa hän vietti rakastamansa muodin parissa. Hän avioitui kultaseppä Luigi Riccin kanssa 1904, jolloin hänestä tuli "Maria Ricci". He saivat pojan, jonka nimeksi tuli Robert. 1908 Ricci meni Raffinin muotihuoneeseen suunnittelijaksi ja oli siellä 20 vuotta. Hänestä tuli Raffinin yhtiökumppani, mutta 1932 hän päätti perustaa oman muotihuoneen.


title: Nina Ricci

text: Maria Ricci ja hänen poikansa Robert perustivat Nina Riccin muotihuoneen Pariisiin 1932. Maria Ricci oli 50-vuotias, ja pitkä ura Raffinilla oli saanut hänet innostumaan omien luomusten suunnittelusta. "Madame" Ricci suunnitteli pukuja ja Robert huolehti yrityksestä ja sen taloudesta. Maria Ricci teki puvut suoraan mallin ylle jotta ne valmistuttuaan olivat oikean mallisia. Nina Riccin muotihuoneen asut tulivat tunnetuiksi hienostuneesta, romanttisesta, aina naisellisesta ilmeestään.


title: Nina Ricci

text: Sodan päätyttyä muotitalot ryhtyivät jälleen työhön ja siinä ohella keräsivät rahaa sodasta kärsineille. Robert Ricci sai ajatuksen, jonka kauppakamarin johtaja, itsekin muotisuunnittelija Lucien Lelong toteutti. Yli 150 mannekiinia 40 pariisilaisesta muotitalosta, kuten Balenciaga ja Madame Gres, puettiin muotihuoneiden hienoimpiin pukuihin ja he esiintyivät näytöksessä, joka pidettiin Louvressa Pariisissa. Valtavan menestyksen jälkeen näytös kiersi muualla Euroopassa ja siirtyi sitten Yhdysvaltoihin.


title: Nina Ricci

text: Kun Nina Ricci 1950-luvun alussa oli lähes 70-vuotias, hän vetäytyi vähitellen suunnittelutyöstä ja piti vain silmällä muotitalon toimintaa. Hänen poikansa valitsi 1954 uudeksi pääsuunnittelijaksi belgialaisen Jules-Francois Crahayn.


title: Seppo Hiltunen

text: Seppo Juhana Hiltunen (vuoteen 1945 Virtanen; 22. toukokuuta 1940 Helsinki – 3. heinäkuuta 2015 Espoo) oli suomalainen kirjakauppias. Hän toimi antikvaarisena kirjakauppiaana Helsingissä vuodesta 1973 lähtien. Nuoren Voiman Liitto myönsi Hiltuselle Nuori Voima -palkinnon 2005.


title: Seppo Hiltunen

text: Hiltunen aloitti antikvariaattiuransa jo nuorena miehenä äidinisänsä Oskari Hiltusen (1890–1964) liikkeessä Yrjönkadulla. Hiltunen kirjoitti ylioppilaaksi Helsingin normaalilyseosta 1958. Hän suoritti nopeasti merkonomintutkinnon Suomen liikemiesten kauppaopistosta 1960 ja toimi pitkään Vakuutus Oy Pohjolan ja Metallityöväen liiton palveluksessa. Samalla hän suoritti opintoja Helsingin yliopistossa aineyhdistelmänään filosofia, yleinen historia ja kansatiede ja valmistui filosofian maisteriksi 1970. Vuonna 1969 valmistuneen gradun aihe oli Platon ja demokratia. Hiltusen kiinnostus Platoniin säilyi koko loppuelämän ajan.


title: Seppo Hiltunen

text: Ensimmäisen oman antikvariaattinsa Hiltunen perusti Torkkelinkadulle (1973–1976). Sittemmin hän piti liikettä myös Viherniemenkadulla Hakaniemen torin laidalla (1976–2009) ja Sofiankadulla (1985–2015). Hiltunen pyrki toiminnallaan edistämään koko antikvariaattialaa. Hän oli mukana ajamassa uudistuksia ja käytti julkisuuttaan hyväksi tuodakseen positiivista mainetta antikvaarisille kirjakaupoille. Ammatissaan kerryttämäänsä kokemusta hän jakoi epäitsekkäästi muille toimien monen aloittelevan kauppiaan mentorina ja taustavaikuttajana.


title: Seppo Hiltunen

text: Hiltunen tunnettiin poikkeuksellisen halvasta hintatasostaan, minkä johdosta hän sai kollegoiltaan pisteliääksi tarkoitetun lempinimen ”Halpa-Hiltunen”. Halvat hinnat eivät kuitenkaan kertoneet huonosta tasosta, vaan se oli edellytys kirjojen liikkuvuudelle, joka oli Hiltusen mukaan tärkeä asia. Hän oli sitä mieltä, että tiede hyötyi enemmän siitä, että hän möi sitä, kuin siitä, että hän tekisi itse sitä.


title: Seppo Hiltunen

text: Hiltusen antikvariaatti Sofiankadulla Senaatintorin kupeessa muodostui yhdeksi Helsingin maamerkeistä. Hänen antikvariaattinsa mainitaan jopa Helsinki-aiheisessa lautapelissä ”Nähdään kellon alla”. Liike joutui lopettamaan toimintansa vuoden 2017 päättyessä vuokrankorotusten tähden.


title: Sonia Rykiel

text: Sonia Rykiel (25. toukokuuta 1930 Pariisi – 25. elokuuta 2016 Pariisi ) oli ranskalainen muotisuunnittelija.


title: Sonia Rykiel

text: Puolanjuutalaista syntyperää oleva Rykiel syntyi Pariisissa ja aloitti 17-vuotiaana työn näyteikkunasomistajana pariisilaisessa vaatekaupassa. Hän avioitui hienoja asuja myyvän boutiquen omistajan kanssa. Kun Rykiel ei vuonna 1962 raskautensa aikana löytänyt sopivia vaatteita, hän hyödynsi miehensä venetsialaista tavarantoimittajaa ja suunnitteli omia.


title: Sonia Rykiel

text: Rykiel loi ensimmäiset äitiysmekot ja pienet puserot. Pusero on hänen symbolinsa, ja amerikkalaiset kruunasivat hänet vuonna 1967 "neuleiden kuningattareksi". Puseron hän palautti seitsemän kertaa korjattavaksi ennen kuin oli tyytyväinen siihen. Sen jälkeen hän kokeili malleja, joissa saumat ovat ulkopuolella, poisti palteet ja vuorin ja suunnitteli hajuvesiä, joista '7e Sens' oli ensimmäinen. Ensimmäinen vaateluomus sai nimen Poikaparan pusero, ja hän ryhtyi myymään sitä miehensä vaatemerkillä "Laura". Se pääsi Ellen kanteen ja nosti hänet maineeseen.


title: Sonia Rykiel

text: Rykiel oli ensimmäinen suunnittelija, joka jätti saumat näkyviin ja painatti kirjoitusta puseroihin. Hän suosi erityisesti pitkiä kapeita puseroita ja pieniä villaneuleita, suuria hihankäänteitä ja pitkiä huiveja. Hänen värejään olivat beige, harmaa, tummansininen ja hiilenharmaa.


title: Sonia Rykiel

text: Vuonna 1980 Rykiel äänestettiin yhdeksi maailman kymmenestä tyylikkäimmästä naisesta. Hän osoitti, että neuleet pysyvät muodissa mukana. Hänen tyttärensä Nathalie työskenteli hänen kanssaan. Rykiel on kirjoittanut useita alan kirjoja ja lasten satukokoelman.


title: Sonia Rykiel

text: Sonia Rykiel sairasti Parkinsonin tautia vuosia ja menehtyi Pariisissa 25. elokuuta 2016.


title: Azure Dreams

text: Azure Dreams on Konamin kehittämä ja julkaisema tietokoneroolipeli. Peli julkaistiin 30. kesäkuuta 1998 PlayStationille ja Game Boy Colorille.


title: Azure Dreams

text: Tarina sijoittuu kaupunkiin nimeltä Monsbaiya, jonka lähellä sijaitsee Monster Tower, hirviötorni. Alussa pelaaja joutuu valitsemaan sankarilleen mieluisensa nimen, mutta myös pelin ehdottamaa nimeä Koh voi käyttää. Monsbaiyassa sataa, ja sankarin läheiset juttelevat siitä, kuinka sankarin isä on selvinnyt ensimmäisenä ihmisenä hirviötornin ylimmälle kerrokselle. Pian salama iskee torniin, ja sankarin äiti, Wreath on huolissaan miehestään Guysta. Oveen koputtaa piikkipäinen hirviö, ja Wreath sanoo sillä olevan yllään Guyn ”monster collar”, joka tarkoittaa että hirviö on Guyn. Wreth kuitenkin järkyttyy huomatessaan hirviön tulleen ilman Guyta. Kohin täyttäessä 15 vuotta hän menee hirviötorniin, yrittäen päästä ylimmälle kerrokselle näkemään, mitä hänen isälleen tapahtui.


title: Greatest Hits (Nazareth)

text: Greatest Hits on Nazarethin kokoelma-albumi vuodelta 1975.


title: Close Enough for Rock ’N’ Roll

text: Close Enough for Rock 'N' Roll on Nazarethin studioalbumi vuodelta 1976. Albumi ei menestynyt Euroopassa ja Isossa-Britanniassa enää yhtä hyvin kuin aiemmat albumit, mutta Pohjois-Amerikassa menestys oli parempi. Salvon vuoden 2010 remasteroitu versio julkaistiin tuplana "Play 'n' the Game"-albumin kanssa.


title: Ilmajoen rautatieasema

text: Ilmajoen rautatieasema () oli rautatieliikennepaikka Suomen rataverkkoon kuuluvalla rataosalla . Thure Hellströmin suunnittelema jugendtyylinen ja V-luokan tyyppipiirustusten mukaan tehty asema sijaitsee Ilmajoen Palonkylässä.


title: Ilmajoen rautatieasema

text: Henkilöliikenne lopetettiin koko rataosan tavoin vuonna 1968. Miehitys poistettiin 1990, tavaraliikenne lopetettiin 2002, ratapiha purettiin 2006 ja liikennepaikka lakkautettiin 2007. Asemarakennus on myyty yksityisomistukseen kunnosttettavaksi. Museovirasto on luokitellut asema-alueen Suomen valtakunnallisesti merkittäviin rakennettuihin kulttuuriympäristöihin.


title: Luettelo Harri Marstion kappaleista

text: Tämä on luettelo Harri Marstion levyttämistä kappaleista aakkosjärjestyksessä.


title: Luettelo Harri Marstion kappaleista

text: Listassa on kaikkiaan 132 kappaletta.


title: Kari Rannanpää

text: Eino Armas Kukkonen, kirjailijanimeltään Kari Rannanpää, (16. kesäkuuta 1895 Puolanka – 18. tammikuuta 1991) oli suomalainen taidemaalari ja kirjailija. Hän oli myös tunnettu ja arvostettu opettaja.


title: Santeri Levas

text: Benno Aleksander (Santeri) Levas (vuoteen 1936 Lehmann; 8. helmikuuta 1899 Helsinki – 10. maaliskuuta 1987 Helsinki) oli suomalainen kirjailija ja harrastetaidevalokuvaaja. Koulutukseltaan hän oli filosofian maisteri (1936) ja valantehnyt kielenkääntäjä. Hän käytti kirjailijanimiä Santeri Levas, Benno A. Piispanen ja Benno A. Lehmann. Piispanen oli hänen äitinsä Hertta Piispasen sukunimi; hänen isänsä oli vakuutusjohtaja Nicolai Lehmann.


title: Santeri Levas

text: Levas työskenteli KOP:n ulkomaisena kirjeenvaihtajana, yleisprokuraattorina ja osastopäällikkönä (1923–1962) ja teki opintomatkoja eri puolille Eurooppaa. Hän toimi säveltäjä Jean Sibeliuksen sihteerinä lähes 20 vuotta (1938–1957) ja julkaisi tästä kaksiosaisen elämäkerran vuosina 1957–1960. Elämäkerran lyhennelmä julkaistiin viron ja englannin kielellä.


title: Santeri Levas

text: Levaksen valokuvia ja valokuvauskirjoituksia julkaistiin Ruotsissa, Saksassa, Itävallassa ja Sveitsissä. Hän osallistui myös kansainvälisiin valokuvanäyttelyihin. Levas oli helsinkiläisen Kameraseura ry:n puheenjohtaja vuodet 1942–1945 ja Suomen Kameraseurojen Liiton puheenjohtajana vuodet 1946–1952. Hänelle myönnettiin FIAP:n (Fédération internationale de l'art photographique) kunniajäsenyys ja Royal Photographic Societyn ARPS-arvo (Associateship of the Royal Photographic Society).


title: Santeri Levas

text: Levas julkaisi myös matkakirjoja, joissa valotettiin eloisasti kohteen – Itävallan, Mallorcan tahi Gotlannin – kulttuurihistoriaa ja nykyisyyttä. Matkoilla seurasi mukana hänen puolisonsa, filosofian maisteri Ulla Kajanto.


Kansalais- ja poliittisia oikeuksia koskeva yleissopimus (KP-sopimus) on Yhdistyneiden kansakuntien yleiskokouksen hyväksymä sopimus.


title: Kansalais- ja poliittisia oikeuksia koskeva yleissopimus

text: YK:n ihmisoikeuksien yleismaailmallisen julistuksen pohjalta alettiin valmistella oikeudellisesti sitovampaa säännöstöä ja tämän tuloksena YK:n yleiskokous hyväksyi joulukuussa 1966 jatkuvasti voimassa olevat kansainvälisiä ihmisoikeuksia koskevat perussopimukset, joista toinen on kansalais- ja poliittisia oikeuksia koskeva yleissopimus eli niin sanottu KP-sopimus. KP-sopimus tuli kuitenkin käytöön ottamisten viivästymisen takia voimaan vasta 1976.


text: Kansalais- ja poliittisia oikeuksia koskeva sopimus on vapausoikeuspainotteinen ja takaa yksilöille välittömästi subjektiivisia oikeuksia. Se turvaa muun muassa oikeuden elämään, vapauteen ja henkilökohtaiseen turvallisuuteen, oikeuden yksityisyyteen ja oikeudenmukaiseen oikeudenkäyntiin, ilmaisun-, ajatuksen- uskonnon- sekä liikkumisvapauden ja yhdenvertaisuuden tuomioistuinten edessä. Orjuus ja kidutus on kielletty. Vapausoikeuspainotteiset sopimukset ovat vaikutuksiltaan pääosin negatiivisia, mikä tarkoittaa, että ne velvoittavat valtioita passiivisuuteen, toisin sanoen pidättäytymään tietyistä yksilöiden vapauspiiriä rajoittavista toimenpiteistä. Kuitenkin KP-sopimus asettaa valtioille myös positiivisia toimintavelvollisuuksia: se esimerkiksi edellyttää valtioilta kansallista lainsäädäntöä tiettyjen oikeuksien tai oikeusturvakeinojen takaamiseksi.


text: KP-sopimuksen mukaan joistakin oikeuksista voidaan poiketa virallisesti julistetun ”kansakunnan olemassaoloa uhkaavan yleisen hätätilan aikana” edellyttäen ettei poikkeaminen merkitse rotuun, ihonväriin, sukupuoleen, kieleen, uskontoon tai yhteiskunnalliseen syntyperään perustuvaa syrjintää. Poikkeaminen ei myöskään saa olla ristiriidassa valtion muiden kansainvälisen oikeuden mukaisten velvoitteiden kanssa. Jos jokin maa haluaa poiketa oikeuksista hätätilan perusteella, tulee sen heti ilmoittaa asiasta YK:n pääsihteerille. Missään oloissa ei kuitenkaan ole sallittua poiketa seuraavista perustavanlaatuisista oikeuksista: oikeus elämään, oikeus tulla tunnustetuksi kaikkialla henkilöksi oikeudellisessa mielessä, vapaus kidutuksesta ja orjuudesta, ajatuksen-, omantunnon- ja uskonnonvapaus, oikeus olla tulematta vangituksi vain sillä perusteella, että ei kykene täyttämään sopimusvelvoitusta, ja oikeus olla tulematta syytetyksi rikoksesta, joka ei ollut tekohetkellä rikos.


title: M/S Rosala II

text: M/S Rosala II () on suomalainen yhteysalus, joka 2010-luvulla on liikennöinyt pääasiassa Ahvenanmaan saariston lyhyillä reiteillä Kumlinge-Enklinge ja Åva-Jurmo. Aiemmin Rosala II on liikennöinyt Hiittisten saaristossa muun muassa Kasnäsistä Vänöön, Taalintehtaalle ja Öröön. Vuosina 1988–1989 alus palveli myös Rymättylän sekä Iniön reittialueilla. Aluksen omistaa Suomen valtion liikelaitoksen Arctia Shippingin Saaristovarustamo.


title: M/S Rosala II

text: Rosala II on rakennettu vuonna 1975 Rauma-Repolan Savonlinnan telakalla ja liikennöi vuonna 1981 tapahtuneeseen pidennykseensä asti Kiviapajan ja Savonlinnan välillä nimellä "Sääminki". Sen pituus on (pidennyksen jälkeen) 33,3 metriä ja leveys 6,6 metriä. Alukselle mahtuu 110 matkustajaa ja kahdeksan henkilöautoa. Samaan tapaan on pidennetty myös sisaralukset Rosala ja Jurmo eli nykyiset Capella ja Falkö sekä M/S Satava.


title: M/S Rosala II

text: Rosala II törmäsi 16. maaliskuuta 2004 Örön pohjoispuolella kelirikkovene Högsåran kanssa. Tapahtumasta ei aiheutunut henkilövahinkoja, mutta Högsåran ohjaamo kärsi vakavia vahinkoja.


title: Iwane Matsui

text: Iwane Matsui (, 27. heinäkuuta 1878 – 23. joulukuuta 1948) oli japanilainen keisarillisen armeijan kenraali toisen maailmansodan aikana. Hänet lähetettiin joukkoineen Kiinaan, missä hän syyllistyi Nanjingin joukkomurhaan. Sodan jälkeen hän joutui kansainvälisen sotarikostuomioistuimen eteen vastaamaan sotarikossyytteisiin kaukoidässä. Hänet tuomittiin kuolemaan ja hirtettiin vuonna 1948.


title: Kenji Doihara

text: Kenji Doihara (, 8. elokuuta 1883 – 23. joulukuuta 1948) oli japanilainen kenraali toisen maailmansodan aikana. Hän oli yksi Japanin Mantšurian invaasion pääsuunnittelijoista. Hän saikin lempinimen "Mantšurian Lawrence" vertauksena Arabian Lawrenceen. Sodan jälkeen hän joutui kansainvälisen sotarikostuomioistuimen eteen Tokiossa. Hänet tuomittiin kuolemaan ja hirtettiin vuonna 1948.


title: Sevillan metro

text: Sevillan metro () on metrojärjestelmä Sevillassa Espanjassa. Sen ensimmäinen linja avattiin huhtikuussa 2009. Sevillan lisäksi linja ulottuu naapurikuntiin Mairena del Aljarafeen, San Juan de Aznalfaracheen ja Dos Hermanasiin.


title: Sevillan metro

text: Sevillan metro koostuu seuraavista linjoista:


title: Anton Laurila

text: Anton Kustaa Laurila on yksi Väinö Linnan Täällä Pohjantähden alla -romaanin päähenkilöistä. Kirjassa hänestä käytetään yleensä nimeä "Anttoo". Vuoden 1968 elokuvaversiossa häntä esittää Veikko Sinisalo ja vuoden 2009 elokuvassa Tomi Salmela.


title: Anton Laurila

text: Anttoo Laurila oli Pentinkulmalla asuvan torppariperheen isä. Hänellä on vaimo nimeltään Aliina ja he saivat neljä lasta. Pojat Arvin, Antin ja Uunon sekä tyttären nimeltään Elma. Anttoo on romuluinen, kireä ja aina lievästi ärtynyt mies, joka ei suurista ruumiinvoimistaan huolimatta tahdo saada työhönsä tehoa. Raivokohtauksen saadessaan, mitä tapahtuu usein, hän sekoaa silmittömään kiireeseen ja hermostuneeseen väkisinyrittämiseen. Kalle Töyryn, jonka mailla Laurilan torppa on, mielestä on samantekevää, tuleeko Anttoo taksvärkkiin vai ei: "Sen työ on yhtä tyhjän kanssa."


title: Anton Laurila

text: Anttoo esiintyy tarinassa ensimmäisen kerran osallistuessaan pärekattotalkoisiin Jussi Koskelan torpan rakennustöissä vuonna 1884. Töitä johtava Otto Kivivuori määrää hänet avuttoman Leppäsen Preetin työpariksi. Kun Jussi tarjoilee urakan päätteeksi sahtia, Anttoo humaltuu ja alkaa lopulta haastaa riitaa Oton kanssa tämän esitettyä vihjailuja Anttoon pojasta Antista.


title: Anton Laurila

text:
Anttoo asui entisen rusthollarin Kalle Töyryn mailla, kunnes Töyry antoi hänelle häädön huonosta käytöksestä johtuen sekä siksi, että aikoi antaa torpan paikan kauppiasveljelleen kauppa- ja viljelymaiksi. Osasyynsä oli myös Töyryn pariskunnan ja Lauriloiden pitkäaikaisella keskinäisellä vihamielisyydellä. Töyryn isäntäväkeä pidätteli häädöstä pitkään se, että Anttoo oli Töyryn torppari jo neljännessä sukupolvessa, ja torppa oli aikoinaan annettu Töyryn tyttären perinnöksi. Kun kirkkoherran rouva keräsi Suurta adressia Anttoo vastasi pyyntöön katkerasti:
Laurilan häädön yhteydessä Anttoo tekee raivokasta vastarintaa häätöä toimeenpaneville poliiseille, minkä vuoksi hänet tuomitaan kuudeksi kuukaudeksi kuritushuoneeseen virkamiehen väkivaltaisesta vastustamisesta. Vankilassa ollessaan Anttoo syyllistyy vartijan pahoinpitelyyn, josta hänen tuomiotaan korotetaan toisella kuudella kuukaudella. Häädön jälkeen Aliina ja lapset majoitetaan ensi hätään Kankaanpäähän. Räätäli Aadolf Halme järjestää Laurilan perheelle uuden asunnon, kun Kylä-Pentin isäntä suostuu antamaan omistamansa, tyhjillään olevan vanhan mäkituvan. Myöhemmin samana vuonna Laurilan torpan rakennukset puretaan ja Kalle Töyryn veli rakentaa paikalle kaupparakennuksen.


title: Anton Laurila

text: Lauriloita pidettiin huonotapaisina ja väkivaltaisina; avioliitto oli pakkoavioliitto, joka johtui Aliinan raskaudesta heti rippikoulun jälkeen; syntynyt poika, Antti, oli lisäksi vajaamielinen ja vaikea hallittava, ja hänet olikin pitänyt kiinnittää ketjuilla pakarin seinään kiinni.


title: Anton Laurila

text: Nuorempien poikien kasvatuskaan ei Anttoolta sujunut ja näistä tulikin kurittomia; Arvi oli tosin yksinkertainen ja vain törkeä puheiltaan mutta Uuno oli todellinen niskuri joka tuon tuostakin aiheutti murheita. Toisen kirjan alussa hän tappaa Vänni-nimisen miehen ja saa sitä viiden vuoden vankilatuomion, josta punakaartilaiset vapauttavat hänet ennen aikojaan tarvitessaan lisävahvistuksia joukkoihinsa. Sisällissodan syttyessä vuonna 1918]Laurilat ovat vahvasti punaisella puolella. Kun Uuno on tullut vankilasta kotiin, hän nautiskelee isänsä kanssa pontikkaa, ja humalan rohkaisemina he käyvät nöyryyttämässä Töyryn isäntää ja emäntää.


title: Anton Laurila

text: Uuno teloittaa Töyryn Kallen sodan loppupuolella vanhoista kaunoista. Jokainen Pentinkulmalla asunut Laurila saa surmansa sodan aikana, lukuun ottamatta Anttoon vanhinta poikaa Anttia, joka asuu kunnalliskodissa seinään kahlehdittuna vajaamielisenä. Arvi kuolee Ikaalisten rintamalla, Anttoo ja Aliina ammuttiin sodan jälkeisissä teloituksissa Pentinkulmalla. Valkoisten kenttäoikeus tuomitsee Anttoon kuolemaan esikunnan todistusten perusteella; Anttoota itseään ei edes kuulustella. Anttoon viimeiset sanat olivat:


title: Anton Laurila

text: Kalle Töyry, jonka vastenmielisyys Laurilan väkeä kohtaan oli kärjistynyt suoranaiseksi vihaksi, oli jo ennen kuolemaansa kehottanut poikaansa Arvoa ja Yllön Uolevia huolehtimaan siitä, että koko Laurilan perhe tapettaisiin sukupuuttoon.


title: Anton Laurila

text: Aliinasta kerrottiin vain, että hän oli ennen kuolemaansa rutistanut virsikirjaansa tiukasti rintaansa vasten ja katsonut suoraan ampujia kohden.


title: Anton Laurila

text: Uuno ja Elma yrittivät rajan yli Venäjälle, mutta jäivät kiinni muiden mukana. Elma surmattiin Lahdessa naisten joukkoteloituksissa. Uunon vei mukanaan ryhmä, johon kuuluivat kotikunnasta tulleet apteekkari, Töyryn Arvo ja Yllön Uolevi. Myöhemmin puhuttiin, että Yllö kumppaneineen olisi juopuneena rehvastellut, että he olivat sitoneet Uunon puuhun kiinni ja ampuneet hänet hitaasti monella luodilla – koska Uuno vastasi viimeiseen hengenvetoon olevansa punainen. Humalasta selvittyään he sanoivat saksalaisten tosiasiassa ampuneen Uunon Lahden mäessä. Kun Uunon teloitus tulee myöhemmin puheeksi, kyläläiset sanovat Töyryn Arvon muuttuvan hiljaiseksi ja lähtevän pois paikalta.


title: Anton Laurila

text: Laurilassa pidetään kunnan toimesta huutokauppa, jossa perheeltä jäänyt irtain omaisuus myydään, ja huutokaupan tuotto käytetään Antin hoitokustannuksiin. Mökki jää autioksi, ja Kylä-Pentin isäntä naulaa laudat sen ikkunoihin.


title: Anton Laurila

text: Vajaamielinen, vaivaistalossa kalterien takana ja kahleissa elävä Antti Laurila oli perheestä viimeisenä elossa, ja viimeisen kerran hänestä kuullaan talvisodan aikana, kun Preeti Leppänen vie hänelle peltimukillisen kahvia Valtun hautajaispäivänä.


title: Marcus Furius Camillus

text: Marcus Furius Camillus (300-luku eaa.) oli roomalainen sotilas ja poliitikko. Tiedot Camilluksen elämästä ovat sekoitus historiaa ja myyttiä. Livius kutsui Camillusta Rooman toiseksi perustajaksi.


title: Marcus Furius Camillus

text: Camillus valtasi Vejin etruskikaupungin vuonna 396 eaa. ja Faleriin kaupungin pian tämän jälkeen. Kerrotaan että Camillus karkotettiin Roomasta koska kaupunkien valtauksessa saatu saalis jaettiin epäreilulla tavalla. Camillus pakeni Ardeaan. Tarinan mukaan hänet valittiin diktaattoriksi sen jälkeen kun gallialaiset olivat ryöstäneet Rooman vuonna 390 eaa. Camillus kukisti gallialaiset ja otti takaisin heidän Roomasta ryöstämänsä kullan. Tämän tarinan todenperäisyydestä ei ole tietoa.


title: Marcus Furius Camillus

text: Camilluksella oli suuri rooli plebeijien ja patriisien välisen kiistan selvittelyssä. Camillus uudisti myös Rooman armeijaa. 380-luvulla eaa. Camillus kukisti eekvit ja volskit. 367 eaa. Rooman plebeijien ja patriisien välien kiristyessä Camillus vannoi rakentavansa temppelin Concordia-jumalattarelle. Temppeli rakennettiin Capitolium-kukkulan juurelle. Perimätiedon mukaan Camillus kuoli 82-vuotiaana ruttoon vuonna 365 eaa.


title: Apollinaris Patera

text: Apollinaris Patera on kilpitulivuori Marsissa. Se sijaitsee Marsin eteläisellä pallonpuoliskolla, lähellä päiväntasaajaa ja kaakkoon Elysium Planitian tulivuorista.


title: Apollinaris Patera

text: Tulivuori on noin 5 kilometriä korkea ja läpimitaltaan 296 kilometriä. Sen huipulla on muodoltaan epätasainen kraatteri.


title: Ağrı

text: Ağrı on kaupunki Turkin itäosassa lähellä Iranin rajaa. Se on Ağrın maakunnan pääkaupunki. Se on aiemmin tunnettu nimillä "Karaköse" ja "Karakilisa". Kaupungissa on arviolta 112 339 asukasta (vuonna 2014).


title: Kehittyvien maakuntien Suomi

text: Kehittyvien maakuntien Suomi ry on joulukuussa 2006 perustettu yhdistys, joka rekisteröitiin Vaasassa 18. tammikuuta 2007. Sen tavoite on ”ylläpitää Suomen maakuntien vetovoimaisuutta, aktivoida kansalaiskeskustelua ja lisätä äänestysaktiivisuutta”. Yhdistys tuki vuoden 2007 eduskuntavaaleissa monia poliitikkoja. Ilta-Sanomien mukaan 30 kansanedustajaa on ilmoittanut itse saaneensa vaalitukea yhdistykseltä.


title: Kehittyvien maakuntien Suomi

text: Kehittyvien maakuntien Suomi julkaisi listan tukemistaan ehdokkaista toukokuun 2008 lopussa. Se ilmoitti tukeneensa eduskuntavaalien 2007 ehdokkaita 406 000 eurolla, mutta ehdokkaat ovat itse toukokuun 2008 loppuun mennessä, täydennetyin ilmoituksin päässeet vain 350 000 euron yhteistukisummaan. Eroa oli edelleen 56 000 euroa.


title: Kehittyvien maakuntien Suomi

text: Yhdistys on tukenut lisäksi Renny Harlinin ja Markus Selinin "Mannerheim"-elokuvahanketta.


title: Kehittyvien maakuntien Suomi

text: Kiinnostus vaalirahoitukseen syntyi toukokuussa 2008 Keskustan eduskuntaryhmän puheenjohtaja Timo Kallin ilmoitettua televisiohaastattelussa rikkovansa tietoisesti vaalirahoituslakia, koska siitä ei ollut säädetty laissa rangaistusta. Lisäksi huomiota herätti yhdistykseltä rahoitusta saaneen Suomen silloisen pääministerin Matti Vanhasen asettuminen näkyvästi tukemaan yhdistyksen taustahahmon liikemies Toivo Sukarin Ideapark-hanketta Vihtiin.


title: Kehittyvien maakuntien Suomi

text: Lisäksi vaalirahoitusta saaneista ainakin Sauli Niinistö, Jyri Häkämies, Marja Tiura (putosi eduskunnasta 2011), Ilkka Kanerva, Paula Lehtomäki ja Hannes Manninen olivat hakemassa yhdistyksen toiselle taustahahmolle Kyösti Kakkoselle vuorineuvoksen arvonimeä.


title: Kehittyvien maakuntien Suomi

text: Pääministeri Vanhasen kampanjapäällikkö Jari Flinck ja pääministeri itse kielsivät 15.5. tienneensä rahoittajien henkilöllisyyttä. Sittemmin (25.5.) Keskustan puoluesihteeri Jarmo Korhonen kertoi Iltasanomille olleensa Matti Vanhasen kanssa taustavaikuttajana, kun KMS perustettiin.


title: Kehittyvien maakuntien Suomi

text: Ainoa KMS:n vaalirahoja saanut vihreiden ehdokas oli Merikukka Forsius. Hän oli Iltasanomien tietojen mukaan saanut tukea ”keskustapuoluetta lähellä olevien piirien” suosituksesta. Forsius ja Vanhanen oli yhdistetty toisiinsa juuri ennen vuoden 2007 vaaleja jopa ulkomaisia tiedotusvälineitä myöten. Forsius loikkasi sittemmin Kokoomukseen ja putosi eduskunnasta 2011.


title: Kehittyvien maakuntien Suomi

text: Yhdistyksen varapuheenjohtaja eversti evp Jorma Kosunen kertoi myöhemmin että yhdistys perustettiin keskustan puoluetoimistossa puoluesihteeri Jarmo Korhosen työhuoneessa joulun alla 2006.


title: Kehittyvien maakuntien Suomi

text: Kehittyvien maakuntien Suomi ry:n (KMS) puheenjohtaja vaasalainen lakimies Pekka Lind erosi Suomen Asianajajaliitosta keväällä 2009. Muussa tapauksessa hänet olisi erotettu liitosta. Erottamisen syynä olisivat olleet konkurssipesien hoitamisen toistuneet laiminlyönnit.


title: Kehittyvien maakuntien Suomi

text: Lehtitietojen mukaan yhdistyksen takana on vaihteleva liikemiesryhmä. Iltalehti nimesi 25. toukokuuta 2007 ryhmän jäseneksi Tokmannin omistajan Kyösti Kakkosen. Ilta-Sanomat kertoi 2. joulukuuta 2007, että mukana on myös liikemies Toivo Sukari ja että yhdistystä kokosi Tapani Yli-Saunamäki, joka oli mukana sekä Esko Ahon että Sauli Niinistön presidenttikampanjoissa. Puoluesihteeri Jarmo Korhosen mukaan Tapani Yli-Saunamäki oli pyytänyt Suomen Keskustalta asiantuntemusta aatteellisen yhdistyksen perustamiseen, minkä vuoksi Suomen Keskusta kehittämispäällikkö Lasse Kontiola osallistui yhdistyksen perustamiseen sen alkuvaiheessa, vaikka on oman ilmoituksensa mukaan ollut siitä erillään perustamisvaiheen jälkeen. Yli-Saunamäki toimii toukokuusta 2008 alkaen Nova Groupin toimitusjohtajana.


title: Kehittyvien maakuntien Suomi

text: Huonekaluvalmistaja Suomi-Soffa kertoi antaneensa yhdistykselle 15 000 euroa.


title: Kehittyvien maakuntien Suomi

text: Kehittyvien maakuntien Suomi -yhdistyksen hallituksen puheenjohtaja on vaasalainen lakimies Pekka Lind, varapuheenjohtaja eversti evp Jorma Kosunen ja hallituksen jäsen liikemies Timo Töykkä. Lindin mukaan hallitus päättää varojen jakamisesta. Yhdistyksen postiosoite kuuluu keskustan kehittämispäällikölle Lasse Kontiolalle, joka on kieltänyt olevansa sen takana ja sanoi olleensa perustamisvaiheessa kirjoittamassa pyynnöstä yhdistykselle sääntöjä.


title: Kehittyvien maakuntien Suomi

text: Yhdistys ei tukenut suoraan kansanedustajaehdokkaita, vaan useimmissa tapauksissa tukirahat oli lahjoitettu kansanedustajan tukiyhdistykselle ja vaalirahoituslain vaatimissa ilmoituksissa rahan lähteeksi oli merkitty vain kannatusyhdistys, eikä varojen alkuperäistä lahjoittajaa.


title: Kehittyvien maakuntien Suomi

text: Seuraavista vaalipiireistä tuettiin mm. seuraavia poliitikkoja:


title: Sebastian Rosner

text: Sebastian Rosner (s. 1983) on saksalainen pistooliampuja.


title: Sebastian Rosner

text: Sebastian Rosner on saavuttanut MM-kilpailuissa Lahdessa 2002 henkilökohtaista ja joukkuepronssia 10 metrin ilmapistoolissa.


title: Martin Behrendt

text: Martin Behrendt (s. 24. helmikuuta 1982 Perleberg) on saksalainen pistooliampuja ja maailmanmestari.


title: Martin Behrendt

text: Martin Behrendt voitti MM-kilpailuissa Lahdessa 2002 25 metrin olympiapistoolin henkilökohtaisen ja joukkuemaailmanmestaruuden.


title: Thomsonin atomimalli

text: Thomsonin atomimalli (tunnetaan myös "rusinapulla- tai rusinakakkumallina") on yksi ensimmäisistä tieteellisiin havaintoihin perustuvista atomimalleista. Atomimalli on nimetty kehittäjänsä, elektronin löytäjän Joseph John Thomsonin mukaan. Thomson esitti mallinsa vuonna 1904.


title: Thomsonin atomimalli

text: Thomsonin atomimallissa positiivinen varaus oli jakautunut tasaisesti koko pallomaisen atomin alueelle. Negatiiviset elektronit sijoittuivat yksitellen mutta tasaisesti atomin sisälle kuin rusinat pullaan, josta myös mallin toinen nimi, rusinapullamalli, on saanut nimensä.


title: Thomsonin atomimalli

text: Thomsonin atomimallin korvasi vuonna 1911 Rutherfordin atomimalli, jonka ovat vuorostaan korvanneet sekä Bohrin atomimalli että kvanttimekaaninen atomimalli.


title: Hiltunen

text: Hiltunen on vanha itäsuomalainen sukunimi. Nimen taustalla on muinaiskarjalainen appellatiivi Hilti / Hilto, joka on lyhentymä germaanisesta Hild-alkuisesta nimiryhmästä (vrt. Hildebrand Pohjois-Pohjanmaalla ja Kainuussa.


title: Hiltunen

text: Hiltunen-nimisiä henkilöitä:


title: Ragusa (Italia)

text: Ragusa () on kaupunki ja kunta Italiassa, Sisilian saarella. Se on samannimisen maakunnan pääkaupunki. Ragusassa on runsaat 73 000 asukasta. Pinta-alaltaan kunta on noin 445 neliökilometriä. Ragusa on rakennettu kalkkikivikukkulalla kahden syvän laakson väliin.


title: Ragusa (Italia)

text: Ragusan naapurikunnat ovat Chiaramonte Gulfi, Comiso, Giarratana, Modica, Monterosso Almo, Santa Croce Camerina, Scicli, Vittoria ja Rosolini.


title: Ragusa (Italia)

text: Ragusan historia ulottuu esihistorialliselle ajalle. Nykyisen vanhankaupungin, eli Ragusa Iblan, paikalla on ollut asutusta jo 1300-luvulta eaa., jolloin sikulit perustivat paikalle kylän nimeltä Hybla Herea. Tämän jälkeen alueella vaikuttivat kreikkalaiset. 200-luvulla eaa. roomalaiset valtasivat Hybla Herean ja Bysantin hallintaan se siirtyi vuonna 330. Bysanttilaiset linnoittivat kaupungin. Bysanttilaisten hallintokaudella kaupunki vaihtoi nimensä Hereusiumiksi ja se oli muun Sisilian tavoin vandaalien, goottien ja visigoottien useiden ryöstöretkien kohteena.


title: Ragusa (Italia)

text: Vuonna 848 Hereusium antautui arabeille ja vuonna 868 muutaman kapinayrityksen jälkeen kaupunki vaihtoi nimensä Rakkusaksi tai Ragusiksi. Arabihallinnon alla Rakkusa kehittyi ja kasvoi. Siitä tuli merkittävä talous- ja kulttuurikeskus.


title: Ragusa (Italia)

text: Normannit valloittivat Sisilian 1000-luvulla. Sisilian kreiviksi nousseen normannihallitsijan Roger I:n pojasta Geoffreystä tuli ensimmäinen Ragusan kreivi. Tämän jälkeen kaupunki siirtyi Schwabenille ja Anjoulle. Vuonna 1282 sisialaiset kapinoivat Giovanni Prefolion johdolla, minkä seurauksena Ragusan kreivikunta annettiin Prefoliolle. Läheiseen Modican kreivikuntaan yhdistettynä Chiaramonten, Cabreran ja Henriquezin suvut hallitsivat Ragusaa.


title: Ragusa (Italia)

text: Vuoden 1693 maanjäristys kohteli Ragusaa erityisen vakavasti ja kaupungissa kuoli 5 000 ihmistä. Maanjäristystä seurasi kaupungin jakautuminen. Jälleenrakennustyöt aloitettiin välittömästi. Aatelisto halusi rakennuttaa vanhan kaupungin paikalle, kun keskiluokka alkoi rakentaa täysin uutta kaupunkia toiselle kukkulalle. Kaupunki siirtyi muun Sisilian mukana Savoijille 1713, Habsburgin hallitsijasuvulle 1720, Molempain Sisilian kuningaskunnalle 1738 ja lopulta Italian kuningaskunnalle. Vuonna 1865 jakautuneen kaupungin osista tuli itsenäiset kunnat, mutta ne yhdistyivät uudestaan vuonna 1926. Seuraavana vuonna Ragusasta tehtiin maakunnan pääkaupunki.


title: Ragusa (Italia)

text: Maanviljelys on Ragusassakin edelleen merkittävä tulonlähde, niin kuin muuallakin Sisiliassa. Ragusassa on etenkin paljon vihannesten ja kukkien viljelyä kasvihuoneissa. Lisäksi alueella kasvatetaan karjaa ja tuotetaan ruokaa sekä viiniä. Caciocavallo-juustoa valmistetaan Ragusassa edelleen perinteisin menetelmin.


title: Ragusa (Italia)

text: Vuonna 1953 alkoivat Ragusasta myös öljyn ja hiilivetyjen poraus, mikä kehitti merkittävästi taloutta.


title: Ragusa (Italia)

text: Ragusan vanhin osa on nimeltään Ragusa Ibla tai Ragusa Inferiore (ala-Ragusa) ja toinen maanjäristyksen jälkeen rakennettu Ragusa Superiore (ylä-Ragusa). Ragusa Superioren jakaa vielä kahteen osaan Santa Domenican laakso, jonka ylittää kolme siltaa. Näistä vanhin on keskimmäinen silta, joka on nykyään suljettu liikenteeltä. Se rakennettiin vuonna 1835. Laakson pohjoispuoli rakennettiin 1600-luvulla ja eteläosa 1800-luvulla. Ragusan uudessa osassa on mm. kaupungin rautatieasema, jonka vieressä sijaitsee vuonna 1960 avattu arkeologinen museo, joka esittelee alueelta löydettyjä arkeologisia jäänteitä.


title: Ragusa (Italia)

text:
Ragusa Inferioren merkittävin nähtävyys on kaupungin pääkatujen "Via Roman" ja "Corso Italian" risteyksessä oleva "Cattedrale di San Giovanni". Vuonna 1778 valmistuneen katedraalin julkisivua hallitsee kolme suurta sisäänkäyntiä. Keskimmäistä oviaukkoa koristavat Neitsyt Marian perisynnitöntä sikiämistä, Johannes Kastajaa ja evankelista Johannesta. Corso Italian varrella on lisäksi monia barokkityylisiä palatseja.
Corso Italian jälkeen alkaa "Corso Mazzini", joka laskeutuu kohti Ragusan vanhaa osaa, eli Ragusa Iblaa. Corso Mazzinin varrella on "Chiesa di Santa Maria delle Scale", joka uudelleenrakennettiin vuoden 1693 maanjäristyksen jälkeen. Kirkossa on kuitenkin joitakin osia 1400-luvulta peräisin olevasta varhaisemmasta rakennuksesta, kuten saarnastuoli ja joitakin kappeleita. Edelleen alempaa löytyy "Chiesa di Santa Maria dell’Idria", joka on rakennettu varhaisemman johanniittain ritarikunnan käskystä tehdyn kirkon paikalle.


title: Ragusa (Italia)

text: Ragusa Iblan toisessa päässä sijaitsee "Villa Comunale", eli kaupungin puutarha. Se on hyvin hoidettu ja sieltä on hienot näkymät Ragusan alla olevaan Irminion laaksoon. Puutarhassa on myös kolme kirkkoa:" Chiesa di San Giorgio il Vecchio", "Chiesa dei Cappuccini Vecchi" ja "Chiesa di San Giacomo". San Giorgio il Vecchion kirkon tunnistaa goottilais-normannilaisesta sisäänkäynnistä, jota koristaa maalaus Pyhä Yrjö ja lohikäärme. Cappuccini Vecchin kirkossa on Pietro Novellin triptyykki, joka esittää Neitsys Mariaa enkelten ja pyhimysten ympäröimänä.


title: Ragusa (Italia)

text: Ragusa Iblan merkittävin nähtävyys on Rosario Gagliardin suunnittelema "Basilica di San Giorgio". Kirkon rakennustyöt aloitettiin vuonna 1738 paikalle, jossa oli aiemmin ollut "Chiesa di San Nicolò", ja ne valmistuivat vuonna 1775. Kirkon kupoli on vuodelta 1820.


title: Suur-Pirkkala

text: Suur-Pirkkalalla tarkoitetaan entistä Ylä-Satakunnan pitäjää ja seurakuntaa. Se perustettiin 1200-luvun puolen välin tienoilla, jota ennen alue oli osa Sastamalan seurakuntaa. Ensimmäinen asiakirjamaininta Suur-Pirkkalan pitäjästä on kuitenkin vasta vuodelta 1374 (nimellä Birkala), mutta verotustietojen perusteella voidaan päätellä sen olleen olemassa jo ennen vuotta 1328. Vuoteen 1636 mennessä Suur-Pirkkala hajosi usean seurakunnan erottua siitä.


title: Suur-Pirkkala

text: Pirkkalan ensimmäisen kirkkorakennuksen rakennusaikaa tai -paikkaa ei tunneta. Kirkkopitäjän perustamisen ajankohdaksi esitetään 1200-luvun puolta väliä tai loppupuolta. Yleinen käsitys on, että ensimmäinen pitäjänkirkko olisi sijainnut ns. Pirkkalan vanhan kirkon paikalla. Alueen tärkein asutuskeskus kuitenkin oli Pyhäjärven toisella puolella Nokianvirran rannalla, ja Vanhan kirkon paikan ympäristö oli 1200-luvulla rämeistä ja tulvien vaivaamaa.


title: Suur-Pirkkala

text: Ns. Pirkkalan vanhan kirkon paikalle on rakennettu kirkko luultavasti 1540-luvulla, sillä seuraavassa kirkossa käytetyssä kellossa oli vuosiluku 1543. Todennäköisesti tätäkin ennen paikalla on ollut puukirkko. Ainoa mitä kirkon ulkomuodosta varmasti tiedetään on se, että siinä oli torni. 1540-luvulla rakennettu kirkko paloi perimätiedon mukaan vuonna 1645 ja uusi rakennettiin samalle paikalle 1647. Kuitenkin vielä 1700-luvulla paikkaa pidettiin kirkolle sopimattomana, kun pohdittiin uuden kirkon rakentamista. Uusi kirkko rakennettiin vuosina 1829–1838 Pyhäjärven pohjoispuolelle Viikinmäelle ja vanha, huonokuntoinen kirkko purettiin 1858. Pirkkalan pappila jäi kuitenkin järven eteläpuolelle, vanhan kirkon läheisyyteen. Seurakunnan jakautuessa viimeisen kerran 1921, uusi kirkko rakennettiin Pirkkalan vanhan kirkon paikalle.


title: Suur-Pirkkala

text: Alkuperäinen Pirkkalan emäseurakunta palveli laajaa aluetta, sillä se oli Satakunnan itäisin seurakunta, ja rajoittui siksi etelässä ja idässä Hämeeseen, sekä pohjoisessa asumattomaan Pohjanperän erämaahan. Laaja seurakunta kuitenkin hajosi pian, kun alueen muut merkittävät (Pirkkalan lisäksi) asutuskeskukset saivat omat kirkkonsa (Vesilahti–Lempäälä 1346, Kangasala 1366, Ruovesi 1571 ja Messukylä 1636) Jäljelle jäänyt Pirkkalan pitäjä oli vieläkin laaja-alainen (joskus käytetään nimeä Vanha Pirkkala erotuksena nykyisestä ”Tynkä-Pirkkalasta”). Siitä erotettiin vuonna 1895 Ylöjärvi, jonka jälkeen vuonna 1921 kunta jaettiin Etelä- ja Pohjois-Pirkkalaan (nykyiset Pirkkala ja Nokia sekä Tampereen länsiosa).


title: Suur-Pirkkala

text: Huomioitavaa on, että Pyhäjärven eteläranta sai ensimmäisen kivikirkkonsa vasta vuonna 1921, vaikka Suur-Pirkkalan emäseurakunnasta erotetuilla alueilla on useita keskiaikaisia kivikirkkoja tai kivisakasteja (Lempäälä, Messukylä, Nokia, Vesilahti).


title: Suur-Pirkkala

text: Pohjanlahdelta Ylä-Satakuntaan nouseva vesireitti haarautuu Kokemäenjoen niskassa kolmeen suuntaan: etelässä Vesilahti-Lempäälä ja Häme, idässä Kangasala ja sen erämaa-alueet sekä pohjoisessa Näsijärven erämaa-alueet. Hypoteesien mukaan alueelle tarvittiin kauppapaikka, kun viikinkien idäntie sulkeutui 1000-luvulla ja kaupankäynti vilkastui Ylä-Satakunnassa. Tämän kauppapaikan oletetaan syntyneen Suur-Pirkkalan alueelle, mutta sen sijaintia ei varmasti tunneta, vaikka Voionmaa ja Jalmari Jaakkola sijoittavat sen Pirkkalan vanhan kirkon välittömässä läheisyydessä olevaan Pirkkalankylään. Muina vaihtoehtoina on esitetty Tohlopin rantaa tai Tammerkoskea (joko kosken itä- tai länsiranta), jonne Pirkkalan muutenkin runsas saksalais- ja skandinaavisperäinen paikan- ja talonnimistö voimakkaasti keskittyy. Horsma-ahon mukaan kauppapaikan sijainti tunnetaan varmuudella 1300-luvun puolessa välissä, jolloin se siirtyi Tohlopin rannalle.


title: Suur-Pirkkala

text: Pirkkalankylä oli Pyhäjärven eteläpuolisen Pirkkalan tärkein asutuskeskus. Varmaa Pirkkalankylän osalta on ainoastaan se, että aikaisemmin suhteellisen harvaanasutun alueen väestö kasvoi voimakkaasti ja nopeasti 1200-luvun alussa. Oliko syynä sitten kauppapaikka tai uuden kirkon sijainti on epävarmaa. Erään teorian mukaan alue oli hämäläisten muinaisuskossa ollut pyhä, joka rajoitti alueen väestön toimintaa Pyhäjärven etelärannalla. Tähän viittaa itse nimi Pyhäjärvi, kuten alueen monet hiisi- alkuiset paikannimet. Kristinuskon saapuessa alueelle tämä rajoittava tabu olisi sitten poistunut. Perimätiedon mukaan kirkon rakentamisen jälkeen alueella asunut Hiisi muutti järven pohjoispuolelle, jossa se ahdisteli erityisesti kirkkoonmatkaavia naisia.


title: Suur-Pirkkala

text: Hiisinimet Pirkkalankylän välittömässä läheisyydessä osoittavat joka tapauksessa alueella olleen muinaisen palvontapaikan, jonka myös perimätieto vahvistaa. (Hiidenmäki, Hiidenlähde, Hiidenmaa, Hiidenlaidun ja ikivanha Hiidentie, lisäksi Tursiannotko, Pyhäjärvi ja Pyhäjoki) Ja koska tällaiset pitäjien yhteiset palvontapaikat, eli hiidet, toimivat kauppapaikkoina esihistoriallisella ajalla, voidaan Pirkkalankylää pitää mahdollisena kauppapaikkana. Myös tapa rakentaa kirkko vanhalla pakanalliselle palvontapaikalle mahdollistaa ensimmäisen kirkon sijainnin Pirkkalankylässä, vaikka asutuksen painopiste olikin järven pohjoispuolella.


title: Suur-Pirkkala

text: Nimen Pirkkala tai Birkala alkuperä on ongelmallinen. Asiasta on esitetty erilaisia teorioita: Jalmari Jaakkola esitti vuonna 1923 teoksessaan "Pirkkalaisliikkeen synty", että Pirkkalan nimi tulisi pohjoiseen levinneestä länsieurooppalaisesta kaupankäyntijärjestelmästä ("bjärköarätt", Bjärkön oikeus), jossa erikoisasemassa olleet kauppapaikat tunnettiin Pohjois-Euroopassa birkoina tai samantapaisilla nimillä. Lappalaisia Pohjois-Ruotsissa verottaneet pirkkamiehet eli pirkkalaiset olivat Jaakkolan käsityksen mukaan lähtöisin Pirkkalan pitäjästä: hän otaksui että verottajat nimettiin lähtöalueensa mukaan. Myöhemmässä vaiheessa pirkkalalaislähtöisiä verottajia olisi tämän teorian mukaan asettunut Perämeren alueen jokilaaksoihin pysyvästi asumaan.


title: Suur-Pirkkala

text: Toisen teorian mukaan sekä pirkkamiehet että Pirkkala saivat toisistaan riippumatta nimensä suoraan birk-sanasta. Jouko Vahtola puolestaan katsoo, että pirkkamiesten ja Pirkkalan nimillä ei ole etymologista yhteyttä. Hänen mukaansa pirkkamiesten nimeen sisältyy "erioikeutta" tarkoittava sana. Pirkkamiehet olivat ryhmä, joka oli saanut 1200-luvun lopulla privilegion lappalaisten verottamiseen ja kaupankäyntiin Lapissa.. Vahtolan mukaan Peräpohjolan ja Norrbottenin pirkkamiehillä ei ole mitään erityistä yhteyttä muinaiseen Suur-Pirkkalaan, vaikka Pirkkalankin väki harjoitti eränkäyntiä kaukana kotoa. Pirkkalan nimestä Vahtola taas esittää, että se tulisi henkilönimestä "Pirkka". Pirkka taas tulisi alasaksan nimistä "Birck" tai "Bircke". Horsma-ahon mukaan tätä teoriaa eivät kuitenkaan tue Pirkkalan asutus- tai henkilönimet. Myös Seppo Suvanto pitää Birck-teoriaa kaukaa haettuna. Hän pitää teoriaa birk- tai bjärk-termistä oikeana. Tätä teoriaa eivät kielentutkijatkaan ole kumonneet. Suoraan ruotsalaisesta Birkan kaupungista Pirkkalan nimi ei kuitenkaan ole voinut tulla, sillä Birka menetti merkityksensä jo 900-luvulla.


title: Suur-Pirkkala

text: Kaukovallan mukaan Pirkkalan nimi tulee pirkasta (pykäläpuu, jota käytettiin oikeusuhteiden selvittämiseen tai esimerkiksi velkakirjana).


title: Suur-Pirkkala

text: Nykyinen maakunta Pirkanmaa on saanut nimensä vasta 1900-luvulla keksittynä.


title: Le Mat -pokaali

text: Le Mat -pokaali () on Ruotsin jääkiekon mestaruussarjan voittajalle myönnettävä palkinto.


title: Le Mat -pokaali

text: Le Mat -pokaali on Ruotsin vanhin ammattilaisurheilun palkinto. Sen lahjoitti Raoul Le Mat vuonna 1926. Vuodesta 1976 asti Le Mat -pokaali on jaettu SHL:n mestarille.


title: Thomas Müller (ampuja)

text: Thomas Müller (s. 1. joulukuuta 1983 Gera) on saksalainen pistooliampuja.


title: Thomas Müller (ampuja)

text: Thomas Müller saavutti MM-kilpailuissa Lahdessa 2002 poikien sarjassa 25 metrin olympiapistoolissa joukkuemaailmanmestaruuden ja henkilökohtaista hopeaa.


title: Sirkus saapuu tivoliin

text: Sirkus saapuu tivoliin on suomalaismuusikko Pave Maijasen studioalbumi. Se julkaistiin vuonna 1994.


title: Sirkus saapuu tivoliin

text: Albumi on miksattu MTV Musiikki-studioissa syyskuussa 1994.


title: Julien Dufour

text: Julien Dufour (s. 1. kesäkuuta 1982 Pariisi) on ranskalainen pistooliampuja.


title: Julien Dufour

text: Julien Dufour saavutti MM-kilpailuissa Lahdessa 2002 25 m vakiopistoolissa henkilökohtaista ja joukkuepronssia.


title: Samuel Harjanne

text: Samuel Harjanne (s. 22. joulukuuta 1987) on suomalainen näyttelijä, ääninäyttelijä, laulaja ja ohjaaja. Hän tuli tunnetuksi jo 10-vuotiaana sijoituttuaan lasten laulukilpailu Karusellissa kolmanneksi kappaleilla ”Con te partirò” ja ”Tuulen värit”. Harjanne on antanut äänensä moniin animaatioelokuviin ja piirrettyihin.


title: Samuel Harjanne

text: Harjanne on esiintynyt muun muassa suomalaisessa Avenue Q -musikaalissa. Vuonna 2008 Harjanne esiintyi Marco Bjurströmin ohjaamassa musikaalissa, joka perustuu "High School Musicaliin". Vuodesta 2007 lähtien hän on opettanut musiikkiteatterikoulu Skenessä ja StepUp Show Schoolissa. Vuonna 2009 hän esiintyi Helsingin Kaupunginteatterin musikaaleissa Spring Awakening ja "High School Musical 2". Hän on myös ohjannut muutaman musikaalin, kuten Antti Tuiskun tähdittämän Altar Boyzin 2008 Helsinkiin. Vuonna 2010 hän esiintyi jo toistamiseen musikaalissa Les Misérables. Ensin hän oli mukana Helsingin Kaupunginteatterin versiossa vuonna 1999 ja vuonna 2010 Åbo Svenska Teaterin ruotsinkielisessä versiossa. Vuonna 2011 hän oli mukana musikaalin Blondi - Legally Blonde Pohjoismaisessa kantaesityksessä Samppalinnan kesäteatterissa. Vuonna 2011 hän oli Helsingin Kaupunginteatterissa mukana kolmen näyttelijän musikaalissa Striking 12 ja jatkaa edelleen lastennäytelmässä Kolme iloista rosvoa. Tammikuussa 2012 hän palasi Åbo Svenska Teaterin musikaaliin Les Misérables, roolinaan vallankumousjohtaja Enjolras.


title: Samuel Harjanne

text: Harjanne on yksi pohjoismaisen teatterituotantoyhtiön Polar Illusionsin perustajajäsenistä. Hän ohjasi Polar Illusionsin ensimmäisen musikaalin, Disneyn Aladdinin kaksikielisen version Helsinkiin syksyllä 2012.


title: Samuel Harjanne

text: Syksyllä 2012 Samuel palkittiin Helsingin Kaupunginteatterin, Stanton Chasen ja Pretax Yhtiöiden myöntämällä Ensi Linja -musiikkiteatteripalkinnolla uutena, nuorena musiikkiteatterikykynä.


title: Samuel Harjanne

text: Harjanne lähti syksyllä 2014 Englantiin opiskelemaan musiikkiteatteriohjaamista Guildford School of Actingiin ja suorittamaan siellä maisteritutkinnon.


title: Samuel Harjanne

text: Samuel Harjanteen isä on trumpetisti Jouko Harjanne.


title: Tähdistökentällinen

text: Tähdistökentällinen tai all stars -kentällinen on joukkuepeleissä sarjan tai turnauksen päätteeksi joskus valittava kentällinen, jossa jokaiselle pelipaikalle valitaan paras pelaaja. Usein kentällisiä voi olla kaksi, eli ykköstähdistö ja kakkostähdistö. Tähdistökentällinen nimetään useimmiten vain kunnioitustarkoituksessa, eivätkä ne esiinny varsinaisena pelaavana kokoonpanona.


title: Tähdistökentällinen

text: Esimerkkejä tähdistökentällisistä:


title: Vladimir Išatšenko

text: Vladimir Išatšenko ("Владимир Николаевич Исаченко"; s. 27. joulukuuta 1982 Termitau) on kazakstanilainen pistooliampuja ja maailmanmestari.


title: Vladimir Išatšenko

text: Vladimir Išatšenko saavutti MM-kilpailuissa Lahdessa 2002 poikien sarjassa henkilökohtaisen maailmanmestaruuden 50 m pistoolissa ja joukkuemaailmanmestaruuden 25 m urheilupistoolissa. Lisäksi hän saavutti MM-hopeaa 25 m vakiopistoolin henkilökohtaisessa ja joukkuekilpailussa sekä 25 m urheilupistoolin henkilökohtaisessa kilpailussa.


title: Jonni

text: Jonni on suomalaisen miehen etunimi. Jonnin nimipäivä on 29. maaliskuuta, jolloin on myös Jounin, Jonin, Joonaksen, Joonan ja Jonnen nimipäivä. Nimet Jonni ja Jonne ovat muunnoksia Johannes-nimen englantilaisesta vastineesta John tai skandinaavisesta nimestä Jon..


title: Jonni

text: Vuoden 2009 loppuun mennessä Väestörekisterikeskuksen mukaan Jonni-nimen on saanut 577 henkilöä.


title: Tropinoni

text: Tropinoni ("CHNO") on alkaloidi, joka on atropiinin esiaste, jonka synteesi oli merkittävä edistysaskel synteettisen kemian alalla.


title: Tropinoni

text: Ensimmäisen kerran tropinonia syntetisoi Richard Willstätter vuonna 1901. Aikaisemmin Wilstätter oli syntetisoinut kokaiinia tropinonista. Tropinonin synteesin lähtöaine oli sykloheptanoni. Synteesi oli monivaiheinen eikä kovin tehokas.


title: Tropinoni

text: Robert Robinson valmisti tropinonia kokonaissynteesillä ensimmäisen kerran vuonna 1917. Synteesi oli merkittävä askel sen kohtalaisen yksinkertaisuuden ja tehokkuuden ansiosta. Reaktion lähtöaineina käytetään melko yksinkertaisia yhdisteitä sukkinaldehydiä, metyyliamiinia ja asetonidikarboksyylihappoa tai asetonia.


title: Tropinoni

text: 1. Sekundäärisen amiinin ja aldehydin nukleofiilisessä additiossa syntyy imiini ja poistuu vettä. 2. Toinen nukleofiilinen additio ja ensimmäinen rengas sulkeutuu. 3. Asetonikarboksylaatin enolaatti-ionin Mannich-reaktio. 4. Uusi enolaatin muodostumisreaktio, jossa poistuu vettä. 5. Toinen Mannich-reaktio 6. Kahden karboksyyliryhmän poisto ja lopputuote.


title: Runoja (Siljo)

text: Runoja on suomalaisen runoilijan Juhani Siljon esikoisrunokoelma, joka ilmestyi WSOY:n kustantamana vuonna 1910. Siljo julkaisi kokoelmansa nimellä J. Siljo.


title: Runoja (Siljo)

text: Kokoelmassa näkyivät jo selvinä Siljon keskeiset teemat ja sen sanotaan tuoneen käänteen suomalaiseen runouteen. Liisa Enwald on kirjoittanut Unto Kupiaista lainaten, että sen myötä “’leinolaisesta’ laulusta, huolettomasta väljyydestä, siirryttiin pidättyvyyteen, eettiseen kutsumustietoisuuteen”.


title: Runoja (Siljo)

text: Keskeisessä osassa kokoelman runoissa ovat minuuden rakentaminen, itseys, tinkimättömyys ja tahto. Herkempiä lyyrisiä sävyjä on nähty koelman loppupuolelle sijoittuvassa sarjassa "Kulkurin kesälauluja".


title: Runoja (Siljo)

text: "Excelsior"-runon alkusäkeiden "Kuin jännitetty jousi on tahtoni mun. / Sain auringolta käskyn ja määrän." on sanottu ylistävän puhdassydämistä idealismia ja niissä on nähty kaikuja Schopenhauerlaisesta elämisen tahdosta. Kirjailija Olavi Siippainen on todennut "Excelsiorista", että se on hänen mielestään ylevintä, mitä taiteilijakutsumuksesta on kirjoitettu.


title: Kuntakokous

text: Kuntakokous oli kunnanvaltuustojen edeltäjä, joka perustui Suomen säätyjen 6. helmikuuta 1865 päättämään asetukseen kunnallishallinnosta maalla. Tuolloin Suomen evankelis-luterilaisen kirkon seurakuntahallinto erotettiin maallisesta kunnallishallinnosta. Sitä ennen pitäjä oli tarkoittanut kirkollisveron keräämisaluetta ja hallintopitäjä maallisten verojen. Pitäjänkokouksia oli johtanut Suomen evankelis-luterilaisen kirkon seurakunnan kirkkoherra.


title: Kuntakokous

text: Kuntakokoukseen osanotto-oikeus oli jokaisella kunnanveroa maksavalla kansalaisella, mutta äänivalta määräytyi veronmaksun mukaisesti siten, että verotettavasta sadan markan tulosta, josta kannettiin veroa kulloinkin määrättävä yksi veroäyri antoi yhden äänen oikeuden.


title: Kuntakokous

text: Toimeenpanoa varten kuntakokous asetti kunnallislautakunnan. Se oli näin kunnanhallituksen edeltäjä.


title: Kuntakokous

text: Koska osallistuminen kuntakokouksiin oli satunnaista, julkaistiin 15. kesäkuuta 1898 asetus maalaiskuntain kunnallishallinnosta, jossa mahdollistettiin siirtyminen välilliseen päättämiseen siten, että kuntakokous valitsi pysyviä kunnanvaltuusmiehiä, jotka olivat kunnanvaltuutettujen edeltäjiä.


title: Kuntakokous

text: Kuntakokoukselle itselleen jäivät kuitenkin päätettäviksi 32. pykälän mukaan:


title: Luettelo televisiosarjan Angel jaksoista

text: "Angel" on yhdysvaltalainen televisiosarja, jonka ovat luoneet Joss Whedon ja David Greenwalt. Se on spin-off Whedonin luomasta sarjasta "Buffy, vampyyrintappaja".


title: Matteo Priamo

text: Matteo Priamo (s. 20. maaliskuuta 1982 Castelfranco Veneto) on Italialainen maantiepyöräilijä. Hän ajoi ammattilaisena vuosina 2006−2008 edustaen joukkuetta, joka tunnettiin vuoteen 2007 saakka nimellä Ceramica Panaria ja sittemmin CSF Group Navigare.


title: Matteo Priamo

text: Priamo voitti vuonna 2005 yhden päivän kilpailut GP Città di Felino ja Trofeo G. Bianchin. Seuraavana vuonna hän sijoittui kolmanneksi Tirreno–Adriaticon mäkikilpailussa. Vuonna 2007 hän voitti toisen etapin Circuit de Lorraine -ajossa ja sijoittui toiseksi Giro di Toscana -kilpailussa.


title: Matteo Priamo

text: Priamo voitti vuonna 2008 kolmannen ja viidennen osuuden International Presidency Turkey Tour -kilpailussa. Saman vuoden Italian ympäriajossa hän voitti kuudennen etapin kukistettuaan loppukirissä Alan Pérezin. Kaksikko oli irtautunut muutamaa kilometriä aiemmin 11 miehen kärkiryhmästä.


title: Matteo Priamo

text: Vuonna 2009 Priamo sai neljän vuoden kilpailukiellon dopingaineiden välittämisestä joukkuekaverilleen Emanuele Sellalle.


title: Seutukaavaliitto

text: Seutukaavaliitto oli seutukaavasta päättämiseksi perustettu monikunnallinen alueellinen päätöksentekoelin. Seutukaavaliitto oli lakisääteinen kuntayhtymä, jonka perustamisesta ja tehtävistä oli säädetty vuonna 1959 voimaan tulleessa rakennuslaissa. Sen tehtävä siirtyi nykyisille maakuntien liitoille 1993 Suomen paikallishallinnon uudistuksessa, jossa aiemmat seutukaavaliitot ja maakuntaliitot yhdistettiin nykyisiksi maakuntien liitoiksi. Seutukaavaliiton päättävien elinten jäsenet nimittivät kunnanvaltuustot. Seutukaavaliittojen tuottamat seutukaavat muuttuivat 1. tammikuuta 2010 maakuntakaavoiksi.


title: Seutukaavaliitto

text: Seutukaavaliiton tehtävänä oli toimeenpanna aluesuunnittelua. Suomessa aluesuunnittelun katsotaan alkaneen 1942 Alvar Aallon Kokemäenjokilaakson aluesuunnitelmasta. Käsitteen seutuasemakaavasta ilmaisi ensimmäisenä I. O. Meurman kirjassaan asemakaavaoppi, 1946. Sisäasiainministeriö antoi seutukaavamääräyksen 1963.


title: Godfrey Kneller

text: Sir Godfrey Kneller (8. elokuuta 1646 – 19. lokakuuta 1723) oli Englannissa pitkään työskennellyt barokin ajan taidemaalari. Hän tuli tunnetuksi muotokuvillaan, joiden joukossa ovat "The Chinese Convert" (1687) ja kuuluisa John Vanbrughia esittävä työ.


title: Godfrey Kneller

text: Syntyjään Kneller oli Lyypekistä, Saksasta.


title: Swissmetro

text: Swissmetro oli sveitsiläinen kansallinen joukkoliikennehanke, joka lopetettiin vuonna 2009 tuen puutteen vuoksi. Se perustui matalapainetunneleissa kulkeviin maglev-tyyppisiin suurnopeusjuniin. Junien huippunopeudeksi olisi tullut noin 500 kilometriä tunnissa. Projektiin osallistui Swissmetro AG sekä Sveitsin valtio ja yliopistot, erityisesti tekninen yliopisto EPFL. Projektin tarkoituksena oli lyhentää maan sisäiset matkustusajat merkittävästi.


title: Swissmetro

text: Vaikka EPFL on tehnyt alustavia simulaatioita, on epätodennäköistä että hanketta käynnistettäisiin uudelleen lähitulevaisuudessa.


title: Lahden sotilassairaala

text: Lahden sotilassairaala perustettiin vuonna 1914 kehotuksesta ensimmäisen maailmansodan haavoittuneita venäläisiä sotilaita varten. Aloitteen sairaalan perustamisesta teki Hollolan kunnan aloitteesta Hollolan kihlakunnan ja Jämsän kihlakunnan kunnat. Sairaalaan liittyviä asioita käsiteltiin kuntien yhteisissä kuntakokouksissa. Suomen Senaatti päätti Lahden sotilassairaalan lakkauttamisesta 1. syyskuuta 1916 alkaen.


title: Lahden sotilassairaala

text: Sotilassairaalan toimipisteitä olivat Lahden kunnallissairaala ja kansanopisto.


title: John Vanbrugh

text: Sir John Vanbrugh (24. tammikuuta 1664 – 26. maaliskuuta 1726) oli brittiläinen arkkitehti ja näytelmäkirjailija, joka suunnitteli muun muassa Blenheimin palatsin.


title: John Vanbrugh

text: Vanbrugh muistetaan lisäksi komedioista "The Relapse" (1696) ja "The Provoked Wife" (1697).


title: Atlanta Hawks

text: Atlanta Hawks on koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on State Farm Arena Atlantassa, Georgiassa. Joukkue on voittanut mestaruuden vuonna 1958, jolloin sen nimenä oli St. Louis Hawks. Nykyisellä nimellään joukkue on pelannut kaudesta 1968–1969 alkaen.


title: Atlanta Hawks

text: Suomalainen Hanno Möttölä pelasi Hawksissa vuosina 2000–2002 ensimmäisenä suomalaisena NBA-koripalloilijana. Seurassa ovat pelanneet myös muun muassa Bob Pettit, Cliff Hagan, Lenny Wilkens, Zelmo Beaty, Richie Guerin, Lou Hudson, Pete Maravich, Walt Bellamy, John Drew, Tree Rollins, Dominique Wilkins, Kevin Willis, Mookie Blaylock, Dikembe Mutombo, Jason Collier, Al Horford ja Dwight Howard.


title: Aphra Behn

text: Aphra Behn (10. heinäkuuta 1640 – 16. huhtikuuta 1689) oli englantilainen kirjailija. Hän syntyi mahdollisesti Wyessä, Kentissä, lähellä Canterburyä. Varhaisista vuosista on säilynyt hyvin vähän varmaa tietoa. Hän syntyi jossain Keski-Englannissa, muutti nuorena perheensä kanssa Etelä-Amerikkaan, jäi isättömäksi, palasi Englantiin, meni naimisiin ja jäi leskeksi jo 25-vuotiaana. Behnistä kerrotaan myös, että hän toimi kuninkaallisena vakoojana sodassa Hollantia vastaan ja joutui rutiköyhänä velkavankeuteen.


title: Aphra Behn

text: Vuonna 1670, kolmekymmenvuotiaana Aphra Behn aloitti kirjailijan uransa ensimmäisellä näytelmällään. Kaikkiaan hän kirjoitti kahdeksantoista näytelmää, runoja sekä useita romaaneja. Ennen häntä naiset olivat kirjoittaneet pääasiassa runoja tai uskonnollisia ja filosofisia tekstejä, ja kirjoittavat naiset olivat olleet varakkaita aatelisnaisia tai mystikkoja. Aphra Behnistä katsotaan alkaneen perinteen, joka salli myös tavallisen, keskiluokkaisen naisen kirjoittaa ja jopa elättää itsensä kirjoittamalla.


title: Aphra Behn

text:
Behnin tuotantoon kuuluu näytelmiä, runoutta ja proosaa. Hänen teoksiaan värittävät monesti seksuaaliset, myös lesbiaaniset teemat.
Ainoa Suomessa esitetty Aphra Behnin näytelmä on "Veijari eli karkotetut kavaljeerit" (Suom. Kersti Juva, Suomen Kansallisteatterin julkaisu, 1995.)
Yli kolmesataa vuotta vanha Veijari-näytelmä sai vihdoin pohjoismaisen kantaesityksensä Kansallisteatterin suurella näyttämöllä vuoden 1996 syyskuuta.


title: Aphra Behn

text: Virginia Woolf piti Aphra Behniä ensimmäisenä naiskirjailijana, joka todisti, että rahaa saattoi ansaita kirjoittamalla, ehkä uhraamalla joitakin miellyttäviä ominaisuuksia; ja näin vähitellen kirjoittamisesta ei tullut pelkästään merkkiä hulluudesta ja seonneesta mielestä, vaan se oli asia, jolla oli käytännöllistä merkitystä.


title: Aphra Behn

text: Useimmat Behnin näytelmistä kantaesitettiin Lontoon Dorset Gardenissa, ja siellä myös Veijari sai ensi-iltansa vuonna 1677. Ensi-illassa oli läsnä teatteria harrastava kuningas Kaarle II. Näytelmän suosiota kuvaa myös se, että vuosisadan loppuun mennessä Veijari palasi näyttämölle muutaman vuoden välein. 1700-luvun ensimmäisellä puoliskolla Veijarin suosio vain kasvoi, mutta sitten näytelmä unohdettiin yli kahdeksisadaksi vuodeksi. Veijarin esitykset alkoivat uudestaan, kun Royal Shakespeare Company löysi sen vuonna 1986. Suomen lisäksi Veijaria on esitetty useissa muissa maissa.


title: Aphra Behn

text: Veijari-näytelmässä Aphra Behn kuvaa itselleen tuttua hovimiesten, keikareiden, seikkailijoiden sekä itsenäisten ja itsetietoisten naisten maailmaa. Hänen vakiohenkilöitään ovat kevytkenkäiset naiset ja huikentelevaiset herrasmiehet. Ilottelevan ja nokkelan dialogin keinoin Behn kertoo useiden nuorten naisten ja miesten rakkaustarinat ja –seikkailut. Tapahtumapaikkana on Napoli ja karnevaalien aika, mikä antaa naamioiden ja pukuleikkien kautta tilaa monille sekaannuksille. Näytelmän miehet ovat pääasiassa englantilaisia, mutta naiset ovat italialaisia. Komedian lopussa kaikki rakastuneet saavat omansa.


title: Aphra Behn

text: Veijari-näytelmän erään päähenkilön - Willmoren - esikuvana oli Behnin pitkäaikainen rakastettu John Hoyle. Willmore on henkilöistä kaikkein epäluotettavin, hän on koko ajan valmis uusiin naisseikkailuihin, mutta myös hän rakastuu lopulta. Hänen sydämensä voittaa iloluontoinen ja seikkailunhaluinen Hellena, jonka on tarkoitus ryhtyä nunnaksi. Willmore (Hellenalle): Ja me menemme tuonne sisään pyhän miehen pakeille, joka näyttää meille mitä osaa. Etkö vapise kun hetki lähestyy? Hellena: En enempää kuin sinä ennen miekanmittelöä tai rajuilmaa. Willmore: Sinä uljas tyttö, minä ihailen rakkauttasi ja rohkeuttasi. Mennään, mitään ei pelkää se, joka uskaltaa kohdata aviovuoteen myrskyt.


title: Aphra Behn

text: Aivan kuten oman aikansa mieskirjailijat, Behn käsitteli näytelmissään avoimesti seksuaalista halua ja tyydytyksen etsimistä, jotka olivat yhtäläisiä miehillä ja naisilla. Behn itse piti avioliittoa tukahduttavana instituutiona ja kannatti vapaata rakkautta. Hänelle seksuaalisuus ilman rakkautta ei kuitenkaan merkinnyt vapautta. Tässä hän poikkesi aikansa mieskirjoittajien näkemyksistä. Behnille rakkaus ei ollut mikään peli, vaan se vaati aina rehellisyyttä ja sukupuolten välistä tasa-arvoa.


title: Aphra Behn

text: Behniä pidetään siis naiskirjailijoiden merkittävänä edelläkävijänä. Hän kuoli 48-vuotiaana ja haudattiin Westminster Abbeyhin.


title: Washington Wizards

text: Washington Wizards on yhdysvaltalainen koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on Capita One Arena Washingtonin kaupungissa.


title: Washington Wizards

text: Seura perustettiin Chicagossa vuonna 1961 nimellä Chicago Packers, mutta jo seuraavalla kaudella 1962–1963 seura esiintyi nimellä Chicago Zephyrs. Vuonna 1963 seura muutti Baltimoreen ja vaihtoi nimensä Baltimore Bulletsiksi. Sillä nimellä seura esiintyi vuoteen 1972 asti, kunnes se muutti nykyiseen kotikaupunkiinsa Washingtoniin. Washingtoniin siirtymisensä jälkeen seura on pelannut nimellä Capital Bullets vuosina 1973–1974, nimellä Washington Bullets vuosina 1974–1997 ja nykyisellä nimellään vuodesta 1997 lähtien.


title: Jean Mistler

text: Jean Mistler (1. syyskuuta 1897 – 11. marraskuuta 1988) oli ranskalainen kirjailija ja poliitikko. Hän toimi "Parti républicain, radical et radical-socialisten" jäsenenä maansa parlamentissa vuosina 1928–1940.


title: Jean Mistler

text: Mistler istui Ranskan akatemiassa (14. tuoli) vuodesta 1966 kuolemaansa 91-vuotiaana. Hän oli akatemian pääsihteerinä vuodesta 1974 eroamiseensa 1985.


title: Orlando Magic

text: Orlando Magic on koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on Amway Arena Orlandossa, Floridassa.


title: Orlando Magic

text: Orlando Magic on kaksi kertaa, vuosina 1995 ja 2009 päässyt pelaamaan NBA-finaaleissa. Vuonna 1995 se hävisi finaalisarjan Houston Rocketsille otteluvoitoin 0–4 ja vuonna 2009 Los Angeles Lakersille 1–4. Vuoden 1995 joukkueessa pelasivat muun muassa Shaquille O'Neal, Anfernee Hardaway, Horace Grant, Dennis Scott, Anthony Bowie, Jeff Turner ja Darrell Armstrong; joukkueen päävalmentajana toimi Brian Hill. Vuonna 2009 joukkueeseen kuuluivat muun muassa Dwight Howard, Rashard Lewis ja Hidayet Türkoğlu.


title: Esa Tikkanen (juoksija)

text: Esa Johannes Tikkanen (s. 1. elokuuta 1953 Ylitornio) on suomalainen kestävyysjuoksija. Hänen päämatkansa oli maraton.


title: Esa Tikkanen (juoksija)

text: Tikkanen sijoittui 23. lokakuuta 1977 New Yorkin maratonilla neljänneksi. Vuonna 1978 hän sijoittui Bostonin maratonilla kolmanneksi epävirallisella Suomen ennätyksellä 2.11.15, ja hän on yhä viimeisin Bostonissa kärkikolmikkoon yltänyt suomalainen miesjuoksija. Huippujuoksunsa myötä Tikkasen piti edustaa Suomea myös Prahan EM-kisoissa 1978, mutta jalkavaivojen takia kisat jäivät väliin. Vuonna 1979 hän voitti Los Angelesin maratonin.


title: Esa Tikkanen (juoksija)

text: Tikkanen voitti maratonilla Suomen mestaruuden vuonna 1980 ja SM-hopeaa vuonna 1977. Hänen puolisonsa on menestynyt kestävyysjuoksija Päivi Tikkanen (o.s. Kunttu).


title: Jessie Jacobs

text: Jessica Madison Jacobs (14. marraskuuta 1990 – 10. toukokuuta 2008) oli australialainen näyttelijä. Hän tuli tunnetuksi rooleistaan lastensarjoissa "Tallijengi", "Holly's Heroes" ja "Fergus McPhail".


title: Jessie Jacobs

text: Jacobs kuoli 17-vuotiaana jäätyään junan alle Cheltenhamin asemalla Melbournessa. Hän opiskeli Sandringham Collegessa.


title: Kiduskansi

text: Kiduskansi () on luukaloilla esiintyvä joustava läppämäinen anatominen rakenne, joka suojaa kiduksia. Se muodostuu neljästä litteästä kiduskansiluusta sekä niitä peittävästä suomullisesta kalan ihosta. Kiduskannen kaudaalinen reuna toimii useimmilla kaloilla pään ja vartalon rajakohtana. Kiduskannen vuosirenkaista voidaan arvioida kalan ikä. Kalan ikä voidaan arvioida myös laskemalla suomujen vuosirenkaat.


title: Operculum

text: Operculumilla voidaan tarkoittaa seuraavia asioita:


title: Bad Nauheim

text: Bad Nauheim on kylpyläkaupunki Hessenin osavaltiossa Saksassa 28 kilometriä Frankfurt am Mainista pohjoiseen. Bad Nauheim rajoittuu pohjoisessa Rockenbergiin, idässä Wölfersheimiin, etelässä Friedbergiin ja lännessä Ober-Mörleniin. Bad Nauheimin ystävyyskaupunkeja ovat englantilainen Buxton, ranskalainen Chaumont, belgialainen Oostkamp ja thüringeniläinen Bad Langensalza. Kaupungissa asui 31 924 ihmistä vuoden 2016 lopussa.


title: Bad Nauheim

text: Nykyisen Bad Nauheimin alueella on ollut asutusta jo nelisentuhatta vuotta sitten. Kelttien aikana alue oli vaurasta suolan louhinnan ansiosta; kaupungin keskustasta on löydetty hyvin säilyneitä jäänteitä muinaisesta suolalouhimosta. Vanhin kirjallinen maininta kaupungista on noin vuodelta 900 muodossa "Niwiheim". Suolanlouhinta, josta varhaisin asiakirjamaininta on 1300-luvulta, nousi kukoistukseensa 1700-luvulle tultaessa.


title: Bad Nauheim

text: Balneologian eli kylpyhoito-opin kehittymisen myötä Bad Nauheimista alkoi kehkeytyä terveyskylpylä 1800-luvun puolivälissä. Vuonna 1854 Bad Nauheimille myönnettiin kaupunkioikeudet. Ratkaiseva seikka Nauheimin kehitykselle merkittäväksi kylpyläkaupungiksi oli liittyminen Hessen-Darmstadtin suurherttuakuntaan Preussin–Itävallan sodan seurauksena 1866. Suurherttuan hovi edisti Nauheimin asemaa kylpyläkaupunkina ja vuonna 1869 kaupunki sai etuliitteen "Bad". Suurherttua Ernst Ludwig edesauttoi Bad Nauheimin kehitystä 1900-luvun taitteessa. Hänen mottonsa oli: ”Mein Hessenland blühe und gedeihe und in ihm die Kunst.” Kaupunkiin nousi uudisrakennuksia, joista huomattavin on 1905–1912 rakennettu "Sprudelhof". Jättimäisessä rakennuskompleksissa on 240 kylpylähuonetta, ja se kuuluu saksalaisen jugendin merkittäviin saavutuksiin.


title: Bad Nauheim

text: Bad Nauheimin kuuluisiin vierailijoihin lukeutuivat muun muassa Otto von Bismarck, joka otti vesihoitoja vuonna 1859, sekä tuleva Yhdysvaltain presidentti Franklin D. Roosevelt, joka vanhempineen vietti useita kuukausia kaupungissa yhdeksänvuotiaana vuonna 1891. Myös useat kuninkaalliset suosivat Bad Nauheimia. Weimarin tasavallan aikana kaupungissa vierailivat muun muassa Albert Einstein, kirjailija Erich Kästner, näyttelijä Hans Albers sekä intialainen kirjailija ja filosofi Rabindranath Tagore.


title: Bad Nauheim

text: Bad Nauheimin 1929 rakennettu synagoga säästyi kristalliyön tuhoilta marraskuussa 1938. Toisen maailmansodan aikana Bad Nauheimin hotelleja ja hoitolaitoksia käytettiin sotilassairaaloina. Sotavangiksi otettuja liittoutuneiden upseereja majoitettiin kaupungissa, minkä arvellaan olleen eräs syy siihen, että Bad Nauheim säästyi ilmapommituksilta. Erään tarinan mukaan presidentti Roosevelt oli ihastunut kaupunkiin siellä ollessaan niin paljon, että määräsi sen pommituksilta säästettäväksi. Yhdysvaltain joukot miehittivät kaupungin 29. maaliskuuta 1945, eli ennen sodan päättymistä. Sodan jälkeisinä kuukausina Yhdysvaltain sotilas- ja siviilihallintoa asettui kaupunkiin, jonka infrastruktuuri oli säilynyt ehjänä. Vuosina 1958–1960 asepalvelustaan Friedbergissä suorittanut Elvis Presley asui Bad Nauheimissa. Kaupungissa on hänelle omistettu muistomerkki. Presley sai aiheen erään levynsä kansikuvaksi Bad Nauheimin vanhassa keskustassa sijaitsevasta kirkon kymmenyksiä varten rakennetusta ladosta.


title: Bad Nauheim

text: Kylpyläpalvelut alkoivat tulla 1960-luvulla myös niin sanotun tavallisen kansan ulottuville. Bad Nauheimin hienostoleima alkoi vähitellen haalistua. Kylpylävieraiden määrä kasvoi huomattavasti ja kaupunkiin alkoi kohota uudisrakennuksia. 1980-luvulla uudet hoitomenetelmät tekivät pitkäkestoiset kylpyhoidot taloudellisesti kannattamattomiksi. Nykyisin Bad Nauheimin mainetta terveyskaupunkina ylläpitävät useat suuret sairaalat ja erikoisklinikat. Kaupungissa toimii myös perustutkimukseen keskittynyt "Max-Planck-Institut für Herz- und Lungenforschung".


title: Bad Nauheim

text: Hessenin alueuudistuksessa 1972 Bad Nauheimiin liitettiin naapurikunnat Wettertal, Schwalheim, Nieder-Mörlen ja Steinfurth. Bad Nauheimin väkiluku 31. joulukuuta:Bad Nauheimin rautatieasemalla pysähtyvät kaikki Friedberg–Gießen-paikallisradalla kulkevat matkustajajunat sekä "Mittelhessen-Express". Lisäksi asemalla pysähtyvät paikalliset pikajunat välillä Frankfurt–Siegen. Kasseliin menevät junat sekä Frankfurtin paikallisjunat, kuten myös intercity-junat, kulkevat läheisen Friedbergin aseman kautta, jonne on Bad Nauheimin asemalta linja-autoyhteys. Kaupungin paikallisbussiliikenteessä on neljä linjaa (11, 12, 14, 15). Bad Nauheimilla on oma liittymä moottoritiellä A 5, Nieder-Mörlenin kaupunginosan lähiliittymä on Ober-Mörlen samalla moottoritiellä. Bad Nauheimin ohitusteitä ovat B 3 sekä B 275.


title: Bad Nauheim

text: Bad Nauheimissa syntyneitä kuuluisuuksia ovat muun muassa ohjaaja Caroline Link ja kirjailija Andreas Maier.


title: Jack Weber

text: Jack Weber (s. 7. maaliskuuta 1995) on yhdysvaltalainen näyttelijä. Hän esiintyi Vic Mackeyn pojan, Matthew'n roolissa televisiosarjassa "Shield – lain varjolla".


title: Jack Weber

text: Lisäksi Weber on muun muassa ääninäytellyt animaatioelokuvassa "Karhuveljeni Koda 2" (2006); hänellä oli rooli myös elokuvassa "Lake City" (2008).


title: Jack Weber

text: Weber on kotoisin Virginian osavaltiosta liittovaltion itärannikolta.


title: Ristikirkko

text: Ristikirkko on nimensä mukaisesti ristin muotoon rakennettu kirkko.


title: Ristikirkko

text: Suomessa vanhimmat ristikirkot ovat säilyneet 1600-luvun lopulta, mutta niiden kulta-aika elettiin vasta 1700-luvun loppupuolella. Etuna ristikirkossa oli muun muassa, että saarnastuoli voitiin sijoittaa pitkäkirkkoon verrattuna lähemmäksi kuulijoita. Tasavartisessa ristikirkossa kaikki ristisakarat ovat yhtä pitkät. Ristikirkkoja on tehty myös erivartisina.


title: Ristikirkko

text: Perus-ristikirkon pohjakaavaa on muunneltu tekemällä osa nurkista viistettynä. Syynä oli tarve rakentaa isompia kirkkoja, mutta tarpeeksi pitkiä, kelvollisia hirsiä ei saanut. Ongelma ratkaisiin tekemällä kirkon ristisakaroiden ulkonurkkiin viisteet, jolloin kirkosta saatiin normaalipituisilla hirsillä pinta-alaltaan laajempi. Toinen laajennustapa oli tehdä viisteet ristikirkon sisänurkkiin. Suomessa on myös muutama 24-kulmainen ristikirkko, joissa sekä ulko- että sisänurkat ovat viistetyt.


title: Ristikirkko

text: Neljäs tapa laajentaa ristikirkkoa oli rakentaa suorakulmaiset laajennusulokkeet sisänurkkiin. Pohjanmaalla kehitetyn menetelmän tulos muistutti itäsuomalaista kahtamoiskirkkoa, mutta kattorakenne oli erilainen. Esimerkiksi Lohtajan kirkko on rakennettu tällä tavalla.


title: Ibn al-Nafis

text: Ala al-Din Abu al-Hassan Ali ibn Abi-Hazm al-Qarshi al-Dimashqi () eli Ibn al-Nafis () (1213–1288) oli arabialainen yleisnero. Hän syntyi Syyriassa ja työskenteli Kairossa.


title: Ibn al-Nafis

text: Al-Nafis edisti merkittävästi aikansa lääketieteen ja anatomian tuntemusta. Hän oli lisäksi muun muassa tunnettu filosofi ja muslimiteologi.


title: Deathgaze

text: DEATHGAZE () on japanilainen raskasta metallia soittava ja ulkomuodoltaan synkkä visual kei-yhtye.


title: Deathgaze

text: Deathgazen perustivat laulaja Hazuki, basisti Ai, kitaristi Naoki ja Kanna vuonna 2003. Naoto kuitenkin korvasi Kannan pian yhtyeen perustamisen jälkeen. Deatgazen ensimmäisen singlen "294036224052" julkaisun jälkeen laulaja Hazuki lähti yhtyeestä keväällä 2004 ja perusti oman yhtyeen Lynch.:n. Hazukin korvannut Sou liittyi Deathgaze myöhemmin vuonna 2004. Kyseinen kokoonpano julkaisi useita singlejä ja yhtyeen ensimmäisen albumin. Sou erosi vuoden 2006 lopulla mennäkseen naimisiin. Näihin aikoihin yhtye julisti puolivuotisen tauon.


title: Deathgaze

text: 11. marraskuuta 2007 yhtye päätti taukonsa virallisesti basisti Ain siirtyessä laulajaksi. Deathgaze on julkaissut kymmenen singleä (joista yksi uusintajulkaisu) ja kolme täyspitkää albumia. Ai on yhtyeen pääasiallinen säveltäjä ja sanoittaja, oli jopa silloin kun Hazuki oli vielä jäsen. Hän on vastuussa myös CD-levyjen kuvituksesta. Yhtye esiintyi aiemmin myös sessionimen Knohhoso (野っ細) alla soittaen covereita kappaleista, jotka ovat vanhemmilta, suosituilta japanilaisilta rockyhtyeiltä. Ai oli laulajana myös Knohhosossa, jo ennen siirtymistään Deathgazen täyspäiväiseksi laulajaksi. Knohhoso-projekti kuitenkin lopetettiin 28.9.2009, jolloin yhtye soitti viimeisen keikkansa tätä nimeä käyttäen.


title: Deathgaze

text: Hiljattain paljastettiin, että Deathgaze on löytänyt uuden basistin nimeltä Kosuke.


title: Deathgaze

text: Deathgaze on ilmoittanut, että kitaristi Naoto lähtee yhtyeestä. Lähdölle ei ole annettu tarkkaa syytä, ja he ovat kertoneet Naoton lähtevän musiikkiskenestä ainakin väliaikaisesti.


title: Deathgaze

text: Naoton viimeinen konsertti Deathgazen kanssa on Takadanobaba AREAlla 26. huhtikuuta. Sen jälkeen Naoton paikan ottaa support-kitaristi.


title: Lapset puhuvat

text: Lapset puhuvat on suomalainen televisiosarja, jossa päiväkoti-ikäiset lapset selittävät erilaisia sanoja. Selitettävinä ovat olleet muun muassa sanat maanjäristys, kasvihuoneilmiö, orkesteri, kulttuuri, katumus ja ilmastonmuutos. Ohjelmaa esittää Yle Teema.


title: Luettelo findie-elokuvaryhmistä

text: Tämä on luettelo tärkeimmistä findie-elokuvia eli suomalaisia independent-elokuvia tekevistä tai tehneistä ryhmistä.


title: Pougues-les-Eaux

text: Pougues-les-Eaux on kunta Ranskassa Nièvren departementissa. Vuonna 1999 kaupungin asukasluku oli 2 492 ja 2009 se oli 2 499.


title: Parkers Corner

text: Parkers Corner on kaupunki Shire of Baw Bawissa Victoriassa Australiassa. Parkers Cornerissa asuu vain 12 asukasta.


title: Luisana Lopilato

text: Luisana Loreley Lopilato de la Torre (s. 18. toukokuuta 1987) on argentiinalainen näyttelijä, laulaja ja malli. Hän on esiintynyt useissa telenoveloissa, joiden joukossa ovat "Chiquititas" ja "Rebelde Way".


title: Luisana Lopilato

text: Lopilato kuului Erreway-yhtyeeseen, josta hän kuitenkin lähti kolmen studioalbumin jälkeen.


title: Luisana Lopilato

text: Lopilaton Errewayn kanssa levyttämät studioalbumit ovat:


title: Cris Morena

text: Cris Morena (s. 23. elokuuta 1956) on argentiinalainen TV-käsikirjoittaja, -tuottaja, -ohjaaja, -näyttelijä, -juontaja ja -säveltäjä. Hänet tunnetaan muun muassa lapsiyleisölle suunnatusta sarjasta "Chiquititas".


title: Pollomuhku ja Posityyhtynen

text: Pollomuhku ja Posityyhtynen on Harry Potter -sarjan suomentajan Jaana Kapari-Jatan kirja Potter-sarjan kääntämisestä. Kustannusyhtiö Tammi julkaisi teoksen 2008.


title: Pollomuhku ja Posityyhtynen

text: Kapari-Jatta vastaa kirjassa kysymyksiin, joita suomenkielisten Harry Potter -kirjojen lukijat ovat hänelle esittäneet. Keskeisellä sijalla ovat Rowlingin keksimät sanat, joille Kapari-Jatta on joutunut sepittämään suomenkielisen vastineen (esimerkiksi "quidditch" → huispaus, "Gringotts" → Irveta). Hän kertoo myös kääntäjän työstä sekä saamastaan julkisuudesta ja Mika Launiksen kansitaiteesta.